open-index/open-wikipedia-markdown huggingface dataset:
അയോറ

വേനൽക്കാലങ്ങളിൽ നാട്ടിൻപുറങ്ങളിൽ സ്ഥിരമായി കാണപ്പെടുന്ന പക്ഷികളാണ് **അയോറകൾ**. അങ്ങാടിക്കുരുവിയുടെ അത്രയും തന്നെയുണ്ട് ഇവയുടെ വലിപ്പം. പ്രഥമവീക്ഷണത്തിൽ ആൺപക്ഷിയുടെ മുകൾഭാഗമെല്ലാം കറുപ്പും അടിഭാഗമെല്ലാം മഞ്ഞയുമാണെന്ന് തോന്നും. പൂട്ടിയ ചിറകുകളിൽ രണ്ടു വെള്ളപ്പട്ടകളുണ്ട്. പക്ഷി ചിറകുകൾ വിടർത്തുമ്പോൾ വാലിനുമീതെ തൂവെള്ള നിറമുള്ള അരപ്പട്ടയുണ്ടെന്നു വ്യക്തമാകും. പെൺപക്ഷിയ്ക്കു ഉപരിഭാഗത്ത്‌ കറുപ്പിന് പകരം ഇളംപച്ചയാണ്. ആൺപക്ഷിയുടെ വാലിൻറെ നിറം  കറുപ്പാണ്.

## ഭക്ഷണം
ചെടികളിലും മരങ്ങളിലും കാണുന്ന പ്രാണികളാണ് ഇവയുടെ ഭക്ഷണം. മരങ്ങളിൽ, ഇലക്കൂട്ടങ്ങൾക്കിടയിൽ പതുക്കെ സഞ്ചരിച്ചു ചെറിയ പാറ്റകളെയും മറ്റു പ്രാണികളെയും പിടിച്ചുതിന്നാണ് ഈ പക്ഷി ജീവിക്കുന്നത്.

## പ്രജനനം
മഴക്കാലം കഴിയുമ്പോഴാണ് ഇവയുടെ പ്രജനന കാലം. പ്രജനന കാലത്ത് നിറം മാറാറുണ്ട്. സാധാരണയായി രണ്ടു മുതൽ നാലുവരെ മുട്ടകൾ ഇവ ഇടാറുണ്ട്. പ്രജനന കാലം കഴിഞ്ഞാൽ പൂവനും പിടയെ പോലെയിരിക്കും. ജനുവരി മുതൽ ഏകദേശം ജൂലൈ വരെ അയോറയുടെ ശബ്ദം സദാ കേൾക്കാം. അന്നാണ് പക്ഷിയുടെ ഗൃഹസ്ഥാശ്രമകാലം. ആൺ അയോറയുടെ ഭംഗിയും, കൌതുകവാഹമായ ചാപല്യങ്ങലുമെല്ലാം ഈ സമയങ്ങളിൽ നല്ല പോലെ കാണാം. പെൺപക്ഷിയുമൊന്നിച്ചു സാധാരണ രീതിയിൽ തീറ്റ തേടി നടക്കുന്ന ആൺപക്ഷി പെട്ടെന്നു ഒരു മുന്നറിയിപ്പുമില്ലാതെ ഒരു മരച്ചില്ലയിൽ നൃത്തം വച്ച് തുടങ്ങും. ചിറകുകളെ തൂക്കിയിട്ടു വാലിനുമീതെയുള്ള ഇളംമഞ്ഞപ്പട്ടയിലെ തൂവലുകളെ ഉയർത്തി, തന്റെ ശരീരത്തിനു തന്നെ ഒരു പന്തത്തിൻറെ ആകൃതി വരുത്തും. ഇടയ്ക്കിടെ ഇതിനു പിൻപാട്ടായി ചൂളംവിളിക്കുകയും ചീറുകയും ചെയ്യാറുണ്ട്. സാധാരണയായി മരത്തിൻറെ നെറുകയിലുള്ള ഏതെങ്കിലും ഒരു ചില്ലയിലായിരിക്കും ഈ നൃത്തം ഇവ ചെയ്യുക. അവിടെ നിന്ന് കൂടെക്കൂടെ ഈ പക്ഷി കഥകളി നടന്മാരെപോലെ, പെട്ടെന്നു മേൽപ്പോട്ടു കുതിക്കും. അങ്ങനെ ഉയർന്ന ശേഷം ചിറകുകൾ വിടർത്തി പിടിച്ച് പതുക്കെ ചക്ക്രം തിരിഞ്ഞുക്കൊണ്ട് വീണ്ടും ചില്ലയിലെതും. 

## ആവാസം
വേനൽകാലത്ത്‌ ഇവയെ പതിവായി നാട്ടിൻപുറങ്ങളിൽ കാണാൻ സാധിക്കും. മാവ്, പുളി, വേപ്പ്, മുതലായ മരങ്ങളിലാണ് ഇവ സ്ഥിരമായി ഇരുപ്പുരപ്പിക്കുന്നത്.

## കൂടുകൾ
മേയ് മാസം മുതൽ സെപ്തംബർ വരെ മരച്ചില്ലകളിലാണ് കൂടുകെട്ടുന്നത്. പുൽനാരുകൊണ്ടാണ് കൂടുണ്ടാക്കുന്നത്.അയോറ കൂട് കെട്ടാൻ ഉപയോഗിക്കുന്നത് മാവോ, ഇലകൾ യഥേഷ്‌ടമുള്ള മരങ്ങലിലുമാണ്. നാലഞ്ചു ചില്ലകൾ മേൽപ്പോട്ടു പൊട്ടിപ്പുറപ്പെടുന്ന ശാഖാഗ്രമാണ് ഇവ കൂടിനായി തിരഞ്ഞെടുക്കുന്നത്. രണ്ടുമൂന്നിഞ്ചു വ്യാസമുള്ളതും ഒന്നര ഇഞ്ചോളം ആഴമുള്ളതുമായ ഒരു ചെറിയ കോപ്പയാണ് കൂട്. ചിലന്തി വലക്കൊണ്ട് ബന്ധിച്ചാണ് ഇവ കൂടുണ്ടാക്കുന്നത്. പണിതീർത്ത കൂടിൻറെ പുറം മുഴുവനും വെള്ളയാണെന്ന് തോന്നും. ചിലന്തിവലകൊണ്ട് മൂടപ്പെട്ടിരിക്കുന്നതിനാൽ അതിൻറെ നിറം ആകപ്പാടെ വെള്ളയാനെന്നു തോന്നും.

## അവലംബം
 

വർഗ്ഗം:ഏഷ്യയിലെ പക്ഷികൾ
വർഗ്ഗം:ബംഗ്ലാദേശിലെ പക്ഷികൾ
വർഗ്ഗം:ഭൂട്ടാനിലെ പക്ഷികൾ
വർഗ്ഗം:ബ്രൂണൈയിലെ പക്ഷികൾ
വർഗ്ഗം:കംബോഡിയയിലെ പക്ഷികൾ
വർഗ്ഗം:ചൈനയിലെ പക്ഷികൾ
വർഗ്ഗം:ഇന്ത്യയിലെ പക്ഷികൾ
വർഗ്ഗം:ഇന്തോനേഷ്യയിലെ പക്ഷികൾ
വർഗ്ഗം:ലാവോസിലെ പക്ഷികൾ
വർഗ്ഗം:മലേഷ്യയിലെ പക്ഷികൾ
വർഗ്ഗം:ബർമ്മയിലെ പക്ഷികൾ
വർഗ്ഗം:നേപ്പാളിലെ പക്ഷികൾ
വർഗ്ഗം:പാകിസ്താനിലെ പക്ഷികൾ
വർഗ്ഗം:ഫിലിപ്പീൻസിലെ പക്ഷികൾ
വർഗ്ഗം:സിംഗപ്പൂരിലെ പക്ഷികൾ
വർഗ്ഗം:ശ്രീലങ്കയിലെ പക്ഷികൾ
വർഗ്ഗം:തായ്‌ലാന്റിലെ പക്ഷികൾ
വർഗ്ഗം:വിയറ്റ്നാമിലെ പക്ഷികൾ
കുളപ്പുന്ന

**കൽപ്പൂവതി**, **നായ്ക്കൊല്ലി**, **കൽപ്പന്ന**, **കൽമരം**, **കുളമട്ടി**, **പൂവൽമരം** എന്നെല്ലാം അറിയപ്പെടുന്ന **കുളപ്പുന്ന** 12 മീറ്റർ വരെ ഉയരം വയ്ക്കുന്ന ഒരു ചെറുമരമാണ്. . ഇൻഡോമലേഷ്യയിലും ആഫ്രിക്കയിലും പശ്ചിമഘട്ടത്തിലും കണ്ടുവരുന്നു. 1000 മീറ്റർ വരെ ഉയരമുള്ള കാടുകളിൽ കാണുന്നു. പക്ഷികളാണ് വിത്തുവിതരണം നടത്തുന്നത്. വനത്തിൽ സ്വാഭാവികപുനരുദ്ഭവം ഉണ്ട്. തടിക്ക് ഭാരവും ബലവുമുണ്ട്. ഇലയുടെ നീര് ചുമയ്ക്കെതിരെയുള്ള ഔഷധമായി ഉപയോഗിക്കുന്നു.

## അവലംബം

## പുറത്തേക്കുള്ള കണ്ണികൾ
* കൂടുതൽ വിവരവും കാണുന്ന ഇടങ്ങളും
* ചിത്രങ്ങൾ 
* ചിത്രങ്ങൾ  
* https://sites.google.com/site/efloraofindia/species/m---z/s/sapindaceae/lepisanthes/lepisanthes-tetraphylla 

വർഗ്ഗം:വൃക്ഷങ്ങൾ
വർഗ്ഗം:ഔഷധസസ്യങ്ങൾ
വർഗ്ഗം:കേരളത്തിലെ സസ്യജാലം
ഹാൻസ് വേർണർ ഹെൻസ്

ഇരുപതാം നൂറ്റാണ്ടിലെ പ്രമുഖ ജർമ്മൻ സംഗീത സംവിധായകരിൽ ഒരാളാണ് **ഹാൻസ് വേർണർ ഹെൻസ്** (1 ജൂലൈ 1926 – 27 ഒക്ടോബർ 2012). പത്ത് സിംഫണികൾ രചിച്ചിട്ടുള്ള ഹെൻസ് സംഗീതനാടകങ്ങൾക്കുവേണ്ടി തയ്യാറാക്കിയിട്ടുള്ള സംഗീതശിൽപങ്ങൾ ശ്രദ്ധേയമായിരുന്നു. 
## ജീവിതരേഖ
ജർമനിയിലെ ഗ്യൂട്ടർസ്ലോയിൽ 1926-ൽ ജനിച്ച ഹെൻസ് സോഷ്യലിസ്റ്റ് ആയാണ് വളർന്നത്. ഹിറ്റ്‌ലറുടെ നാസി പാർട്ടി അധികാരത്തിൽ വന്നപ്പോൾ അദ്ദേഹം ഒരുതരം ഇരട്ട ജീവിതം നയിക്കാൻ നിർബന്ധിതനായി. പുറമേക്ക് ഭരണകൂടത്തെ അനുസരിക്കുന്നയാളായിരുന്നു ഹെൻസ്. എന്നാൽ, രഹസ്യമായി അദ്ദേഹം ജൂതഗൃഹങ്ങളിൽ സംഗീതമവതരിപ്പിച്ചു. ഫാസിസത്തിനെതിരായ പ്രചാര വേലകൾ നടത്തുകയും ചെയ്തു. രാഷ്ട്രീയചിന്തകൾ പ്രചരിപ്പിക്കാൻ സംഗീതത്തെ ഉപയോഗപ്പെടുത്തിയവരുടെ കൂട്ടത്തിലും പ്രമുഖനാണ് അദ്ദേഹം.ഇറ്റാലിയൻ കമ്മ്യൂണിസ്റ്റ് പാർട്ടി അംഗമായിരുന്ന അദ്ദേഹത്തിന്റെ ഹോചിമിനും ചെഗുവരെയ്ക്കും സമർപ്പിച്ചിട്ടുള്ള സംഗീത രചനകൾ ശ്രദ്ധേയമാണ്.

## പുരസ്കാരം
*Ernst von Siemens Music Prize (1990)
*Praemium Imperiale (2000)
## അവലംബം

## അധിക വായനയ്ക്ക്
* Bokina, John. 1997. *Opera and Politics: From Monteverdi to Henze.* New Haven: Yale University Press. ISBN 0-300-06935-9.
* Henze, Hans Werner. 1984. *Musik und Politik. Schriften und Gespräche* [Music and Politics: Collected Writings] Ed. by Jens Brockmeier. Munich: Deutscher Taschenbuch Verlag, ISBN 3-423-10305-1 (1st Edition 1976, ISBN 3-423-01162-9). English translation of 1st German edition by Peter Labanyi: UK 1982 (Faber & Faber, ISBN 0-8014-1545-4) and US 1982 (Cornell University Press, ISBN 0-571-11719-8).
* Henze, Hans Werner. 1998. *Bohemian Fifths: An Autobiography.* Translated by Stewart Spencer. London: Faber & Faber. ISBN 0-571-17815-4 [Translation of *Reiselieder mit böhmischen Quinten: Autobiographische Mitteilungen 1926–1995*. Frankfurt: S. Fischer, 1996. ISBN 3-10-032605-9].
* Kennedy, Michael. 2006. *The Oxford Dictionary of Music*, 2nd edition, revised. Associate editor, Joyce Bourne. Oxford and New York: Oxford University Press. ISBN 0-19-861459-4.
* Palmer-Füchsel, Virginia. 2001. "Henze, Hans Werner". *[[Grove Dictionary of Music and Musicians|The New Grove Dictionary of Music and Musicians]]*, second edition, edited by Stanley Sadie and John Tyrrell. London: Macmillan Publishers.
## പുറം കണ്ണികൾ
*
*Schott: Hans Werner Henze 
*Schirmer: Hans Werner Henze 
*Chester-Novello: Hans Werner Henze 
*Sequenza21: Hans Werner Henze
*'Henze at 80' — BBC website including recorded interview extracts
*Listen to Henze's "The Electric Cop" at Acousmata music blog
*There is a wide range of Henze clips on YouTube
*Project "eSACHERe" 
* 

വർഗ്ഗം:ജർമ്മൻ സംഗീതജ്ഞർ
വർഗ്ഗം:1926-ൽ ജനിച്ചവർ
കുടമാൻപാരിമരം

പശ്ചിമഘട്ടത്തിലെ തദ്ദേശവാസിയായ ഇലപൊഴിക്കുന്ന വംശനാശഭീഷണിയുള്ള ഒരു വന്മരമാണ് **കുടമാൻപാരിമരം** . 25 മീറ്ററോളം ഉയരം വയ്ക്കും.ഇന്ത്യ, ശ്രീലങ്ക, മ്യാന്മർ എന്നിവിടങ്ങളിൽ കാണുന്നു. 900-1200 മീറ്റർ വരെയുള്ളയിടങ്ങളിൽ കാണുന്നു. മന്തിനും വാതത്തിനും ഉള്ള മരുന്നുകൾ ഈ മരത്തിൽ നിന്നും ഉണ്ടാക്കുന്നുണ്ട്. കായയ്ക്ക് ജീവനക്ഷമത കുറവാണ്, അതിനാൽ നല്ല രീതിയിൽ സ്വാഭാവിക പുനരുദ്ഭവം നടക്കുന്നില്ല. തടിയ്ക്ക് വെള്ളയും കാതലുമുണ്ട്. പൊട്ടിപ്പോവാൻ സാധ്യതയുള്ള തടിയായതുകൊണ്ട് ഫർണിച്ചറിന് കൊള്ളില്ല.
## ചിത്രശാല


Cryptocarya wightiana 277425446.jpg|കായ്കൾ
Cryptocarya wightiana Thwaites (53490540573).jpg|ഇലകൾ
Cryptocarya wightiana 277422485.jpg

## അവലംബം

## പുറത്തേക്കുള്ള കണ്ണികൾ
* കൂടുതൽ വിവരവും കാണുന്ന ഇടങ്ങളും
* http://www.iucnredlist.org/details/links/32590/0
* http://biodiversity.mongabay.com/plants/c/Cryptocarya_wightiana.html

വർഗ്ഗം:വൃക്ഷങ്ങൾ
വർഗ്ഗം:ഔഷധസസ്യങ്ങൾ
വർഗ്ഗം:വംശനാശം നേരിടുന്ന വൃക്ഷങ്ങൾ
വർഗ്ഗം:ലോറേസീ
വർഗ്ഗം:കേരളത്തിലെ സസ്യജാലം
ടേൺകീ ലിനക്സ് വിർച്വൽ അപ്ലയൻസ് ലൈബ്രറി

ക്ലൗഡ് കമ്പ്യൂട്ടിംഗിനും വിർച്വൽ മെഷീനുകൾക്കുമായി ഒരു പ്രീ-പാക്ക്ഡ് സെർവ്വറുകൾ അടങ്ങിയ സ്വതന്ത്ര വിർച്വൽ അപ്ലയൻസ് ലൈബ്രറി വികസിപ്പിക്കുന്ന ഒരു പദ്ധതിയാണ് **ടേൺകീ ലിനക്സ് വിർച്വൽ അപ്ലയൻസ് ലൈബ്രറി**. ഡെബിയൻ അടിസ്ഥാനമാക്കിയാണ് (മുൻപ് ഉബുണ്ടു ലിനക്സ്) ടേൺകീ ലിനക്സ് വിതരണങ്ങൾ നിർമ്മിച്ചിട്ടുള്ളത്. 

## ഉപയോഗരീതി
ടേൺകീ ലിനക്സ് വിതരണങ്ങൾ വിവിധ തരത്തിൽ ഉപയോഗപ്പെടുത്താം. പ്രധാനപ്പെട്ടവ:
* ആമസോൺ മെഷീൻ ഇമേജ്.
* ഇൻസ്റ്റാളബിൾ ലൈവ് സിഡി.
* വിർച്വൽ അപ്ലയൻസ്.

## സ്ക്രീൻഷോട്ടുകൾ

Image:Confconsole0.9.4-1.jpg|ക്രമീകരണ ഭാഗം.
Image:TurnKey Linux Webmin system 0.jpg|വെബ് കൈകാര്യ സമ്പർക്കമുഖം - മൊത്തക്കാഴ്ച.
Image:TurnKey Linux Webmin mysql fw.png|വെബ് കൈകാര്യ സമ്പർക്കമുഖം - അഗ്നിമതിൽ.
Image:Webshell1.jpg|അജാക്സ് വെബ് ഷെൽ.


## ഇതും കൂടി കാണുക

* ലിനക്സ് വിതരണങ്ങളുടെ പട്ടിക
## അവലംബം

## പുറംകണ്ണികൾ
* പദ്ധതി വെബ്സൈറ്റ്
* വികസന വിക്കി
ബിറ്റ്നാമി

വെബ് ആപ്ലിക്കേഷനുകൾ, വിർച്വൽ അപ്ലയൻസസ് എന്നിവക്ക് ഓപ്പൺ സോഴ്സ് സോഫ്റ്റ്‌വെയറുകൾ ഇൻസ്റ്റാളേഴ്സോ സോഫ്റ്റ്‌വെയർ പാക്കേജസോ ആയി ലഭ്യമാക്കാനുള്ള പദ്ധതിയാണ് **ബിറ്റ്നാമി**. ഡാനിയൽ ലോപസ് റിഡ്രിയോ എന്ന വ്യക്തി സ്പെയിനിലെ സെവിയ്യയിൽ സ്ഥാപിച്ച ബിറ്റ്റോക്ക് എന്ന കമ്പനിയാണ് ബിറ്റ്നാമിക്ക് പിന്തുണ നൽകുന്നത്. ലിനക്സ്, വിൻഡോസ്, മാക് എന്നിവക്കായുള്ള ബിറ്റ്നാമി സ്റ്റാക്കുകൾ ലഭ്യമാണ്.

## സോഫ്റ്റ്‌വെയറുകൾ
*ആൽഫ്രെസ്കോ
*അപ്പാച്ചെ റോളർ
*കോപ്പർമൈൻ ഫോട്ടോ ഗാലറി
*ഡോകുവിക്കി
*ഡ്രൂപൽ
*ഇസ് പബ്ലിഷ്
*ജൂംല
*നോളജ്ട്രീ
*ലൈഫ്റേ
*മാന്റിസ് ബഗ് ട്രാക്കർ
*മീഡിയവിക്കി
*മൂഡിൽ
*പിഎച്ച്പിബിബി
*പിവിക്ക്
*പൂട്ട്ൽ
*ലൈംസർവേ
*റെഡ്‌മൈൻ
*സബ്‌വേർഷൻ
*ഷുഗർസിആർഎം
*ട്രാക്
*വേഡ്പ്രസ്

## അവലംബം

## പുറംകണ്ണികൾ
*ബിറ്റ്നാമി വെബ്സൈറ്റ് 
*ബിറ്റ്നാമി ക്ലൗഡ് ഹോസ്റ്റിംഗ്
*ബിറ്റ്റോക്ക് വെബ്സൈറ്റ് 
*മീഡിയവിക്കി ബണ്ടിലുകളുടെ പട്ടിക

വർഗ്ഗം:സോഫ്റ്റ്‌വെയർ പാക്കേജ് മാനേജ്മെന്റ്
എലിനോറ ഡൂസേ

**എലിനോറ ഡൂസേ** (1858 ഒക്ടോബർ 3 – 1924 ഏപ്രിൽ 21) ഒരു ഇറ്റാലിയൻ നടിയായിരുന്നു. അഭിനേതാക്കളായ മാതാപിതാക്കളോടൊപ്പം കുട്ടിക്കാലത്തുതന്നെ അവർ ഇറ്റലിയിലുടനീളം സഞ്ചരിച്ചു. 1879-ൽ ഗിയോവന്നി ഇമ്മാനുവലിന്റെ നാടകക്കമ്പനിയിൽ ചേർന്നു.

## സ്വന്തമായി നാടകമ്പനി രൂപീകരിച്ചു

ഡെസ്ഡമോണയുടേയും ഒഫീലിയയുടേയും റോളിൽ അഭിനയിച്ച എലിനോറ ജനശ്രദ്ധ ആകർഷിച്ചു. എമിലി സോളയുടെ *തെരേസെ റാക്വിനി*ൽ അഭിനയിച്ചതോടെയാണ് മുൻനിരയിലെത്തിച്ചേർന്നത്. 1884-ൽ വെർഗയുടെ *കവലീരിയ റസ്റ്റിക്കാനാ*യിലൂടെ മികച്ച അഭിനയം കാഴ്ചവച്ചു. ഇതേത്തുടർന്ന് തെക്കനമേരിക്കയിലും മറ്റും പര്യടനം നടത്തി. 1887-ൽ പ്രസിദ്ധനടനായ ഫ്ലാവിയോ ആന്റോയുമായി ചേർന്ന് ഒരു നാടക കമ്പനി രൂപീകരിക്കുകയും ഫ്രഞ്ച് നാടകകൃത്തുക്കളായ സാർദോ, ഡൂമാ മുതലായവരുടെ രചനകൾ രംഗത്ത് അവതരിപ്പിക്കുകയും ചെയ്തു.

## നാടകരംഗത്ത് വിപ്ലവകരമായ പരിവർത്തനം

സംഗീതരചയിതാവായ അറിഗോ ബോയ്തോയുമായി അടുത്തബന്ധം പുലർത്തിയിരുന്ന എലിനോറ അദ്ദേഹം പരിഭാഷപ്പെടുത്തിയ ഷെയ്ക്സ്പിയറുടെ ആന്റണി ആൻഡ് ക്ലിയോപാട്ര രംഗത്ത് അവതരിപ്പിച്ചു. 1888-ൽ മിലാനിലാണ് നാടകം ആദ്യമായി അരങ്ങേറിയത്. 1893-ൽ ലണ്ടനിലും അവതരിപ്പിക്കുകയുണ്ടായി. 1891-ൽ സെന്റ് പീറ്റേഴ്സ്ബർഗിൽ *ലാ സിനോറാ ഡെല്ലെ കമീലി* അവതരിപ്പിച്ചതോടെ എലിനോറയുടെ പ്രശസ്തി വർധിക്കുകയും അതിനെത്തുടർന്ന് യൂറോപ്പിലും അമേരിക്കയിലും നിരവധി പര്യടനങ്ങൾ നടത്തുകയും ചെയ്തു. പ്രസിദ്ധ ഇറ്റാലിയൻ കവിയും നാടകകൃത്തുമായ ഗബ്രിയേൽ ഡി അനൻസിയോയുടെ ഉറ്റസുഹൃത്തായി മാറിയ എലിനോറ നാടകരംഗത്ത് വിപ്ലവകരമായ ഒരു പരിവർത്തനത്തിനുവേണ്ടി പ്രയത്നിച്ചു. അനൻസിയോയുടെ *ലാ സിറ്റാമോർട്ടാ* 1898-ൽ പാരീസിൽ അവതരിപ്പിച്ചു. ഇദ്ദേഹത്തിന്റെ മറ്റു ചില നാടകങ്ങളിലും എലിനോറ അഭിനയിക്കുകയുണ്ടായി. തുടർന്ന് ഇബ്സന്റെ *ഡോൾസ് ഹൗസ്*, *ഹെഡ്ഡാ ഗാബ്ലർ* മുതലായ നാടകങ്ങളും എലിനോറ രംഗത്തവതരിപ്പിച്ചു. എലിനോറയുടെ അഭിനയശൈലിയെ പ്രസിദ്ധ നാടകകൃത്തായ ബർണാഡ് ഷാ വളരെയധികം പുക്ഴത്തിയിട്ടുണ്ട്.

## പുറത്തേക്കുള്ള കണ്ണികൾ
*http://www.theatrehistory.com/italian/duse001.html
*http://www.britannica.com/EBchecked/topic/174404/Eleonora-Duse
*http://books.google.co.in/books/about/Eleonora_Duse.html?id=KbkZykQDUsgC&redir_esc=y

വർഗ്ഗം:1858-ൽ ജനിച്ചവർ
വർഗ്ഗം: 1924-ൽ മരിച്ചവർ
വർഗ്ഗം:ഒക്ടോബർ 3-ന് ജനിച്ചവർ
വർഗ്ഗം:ഏപ്രിൽ 21-ന് മരിച്ചവർ
നാടൻ ഇലക്കിളി

കാടുകളിലും അതിനോടടുത്ത സ്ഥലങ്ങളിലും കാണപ്പെടുന്ന ഒരിനം ഇലക്കിളിയാണ് **നാടൻ ഇലക്കിളി**. ഇംഗ്ലീഷിലെ പേരു് *Blue-winged Leafbird* എന്നാണ്. ഇന്ത്യയിൽ മുഴുക്കെ കാണപ്പെടുന്ന ജെർഡോൺസ് ഇലക്കിളിയും ബോർണിയയിൽ കാണപ്പെടുന്ന ബോർണിയൻ ഇലക്കിളിയും ഉപവിഭാഗങ്ങളാണ്.
## രൂപവിവരണം
പച്ച നിറത്തിലുള്ള ശരീരം. തലയിൽ മഞ്ഞനിറം. ആണിനു് കഴുത്തിൽ നീലയോ കറുപ്പോ ആയ ത്രികോണ അടയാളം. പെൺപക്ഷിയുടെ കവിളും തൊണ്ടയും നീലകലർന്ന പച്ച നിറമാണ്.

## അവലംബം


വർഗ്ഗം:പക്ഷികൾ
കരിമ്പാല

പശ്ചിമഘട്ടതദ്ദേശവാസിയായ ഒരു ചെറിയ കുറ്റിച്ചെടിയാണ് **കരിമ്പാല**. . ഇന്ത്യയിലെ മിക്ക തെക്കൻ സംസ്ഥാനങ്ങളിലുമുണ്ട്. കേരളത്തിൽ സൈലന്റ് വാലിയിൽ കാണുന്നു.

## അവലംബം

## പുറത്തേക്കുള്ള കണ്ണികൾ
* കൂടുതൽ വിവരവും കാണുന്ന ഇടങ്ങളും

വർഗ്ഗം:ഔഷധസസ്യങ്ങൾ
വർഗ്ഗം:കുറ്റിച്ചെടികൾ
വർഗ്ഗം:പുഷ്പിക്കുന്ന സസ്യങ്ങൾ
വർഗ്ഗം:പശ്ചിമഘട്ടതദ്ദേശവാസിയായ സസ്യങ്ങൾ
കരിവയറൻ വാനമ്പാടി

ഇംഗ്ലീഷിൽ  **Ashy-crowned Sparrow-Lark, Ashy-crowned Finch-lark , Black-bellied Finch-lark** പേരുകളുണ്ട്. 
ഇന്ത്യ, ശ്രീലങ്ക, പാക്കീസ്ഥാൻ, ബംഗ്ലാദേശ് എന്നിവിടങ്ങളിൽ സമതലങ്ങളിലും വെളിമ്പ്രദേശങ്ങളിലും പുൽമേടുകളിലും കണ്ടുവരുന്നു. പാട്ടുപാടാത്ത വാനമ്പാടിയാണിത്.

## രൂപവിവരണം
പൂവന് നെറ്റിയും കവിളും വെള്ളനിറം,മേൽഭാഗം തവിട്ടു നിറവും അടിവശംവശം കറുത്ത നിറവുമാണ്. പെൺപക്ഷി അങ്ങാടിക്കുരുവിയെപോലെയാണ്.
## കൂടുകൾ
നിലത്ത് കല്ലുകൾക്കൈടായിൽ വൈക്കോൽ, ഉൺങ്ങിയ പുല്ലുകളും കൊണ്ടുണ്ടാക്കിയതാണ്. മഞ്ഞകലർന്ന രണ്ടോ മൂന്നോ മുട്ടകളാണ് ഇടുന്നത്.

## അവലംബം
നടത്തമത്സരം

[thumb|right|300px|[ഫിൻലാന്റ്| ഫിൻലാന്റിലെഹെൽസിങ്കിയിൽ നടന്ന 2005ലെ ലോക അത്‌ലെറ്റിക്സ് ചാമ്പ്യൻഷിപ്‌ പുരുഷന്മാരുടെ 20കിമി നടത്തമത്സരത്തിൽ നിന്നും. ഫോട്ടോയുടെ വലത്തേ അറ്റത്തു കാണുന്ന കായികതാരത്തിന്റെ രണ്ട് കാലുകളും നിലത്ത് നിന്ന് ഉയർന്നിരിക്കുന്നു]]
നടത്ത മത്സരം ഒരു ദീർഘ ദൂര ട്രാക്ക് ആൻഡ് ഫീൽഡ് മത്സരമാണ്. നിശ്ചിത ദൂരം കൂടുതൽ വേഗം നടന്നെത്തുന്നയാൾ മത്സരത്തിൽ വിജയിക്കുന്നു. നടക്കുമ്പോൾ എപ്പോഴും ഏതെങ്കിലും ഒരു കാൽ നിലത്ത് തൊട്ടിട്ടുണ്ടാവണം എന്ന നിയമം ഓട്ട മത്സരത്തിൽ നിന്ന് ഇതിനെ വേറിട്ടു നിർത്തുന്നു. കൂടാതെ ഓരോ അടിവെപ്പിലും നിലത്ത് തൊടുന്ന കാൽപാദം മുട്ട് വളയാതെ നിവർന്ന് നിൽക്കണം എന്നും നിയമം അനുശാസിക്കുന്നു. നഗ്നനേത്രങ്ങൾക്ക് കാണുന്ന വിധത്തിൽ ഈ നിയമങ്ങൾ തെറ്റിച്ചാൽ കായിക താരത്തെ അയോഗ്യനാക്കുന്നു.

## ഒളിമ്പിക്സിൽ

ഒളിമ്പിക്സിൽ 20 കിലോമീറ്റർ, 50 കിലോ മീറ്റർ എന്നീ വിഭാഗങ്ങളിൽ ആണ് നടത്ത മത്സരം സംഘടിപ്പിക്കുന്നത്. 20 കി.മീ വിഭാഗം ആണുങ്ങൾക്കും പെണ്ണുങ്ങൾക്കും വേണ്ടി സംഘടിപ്പിക്കുന്നു. 50 കി.മി. വിഭാഗത്തിൽ ആണുങ്ങൾ മാത്രം പങ്കെടുക്കുന്നു. 

## മറ്റുള്ളവ

2012 ലണ്ടൻ ഒളിമ്പിക്സിൽ മലയാളിയായ കെ.ടി. ഇർഫാൻ 20കി.മി. വിഭാഗത്തിൽ പങ്കെടുത്ത് പത്താം സ്ഥാനം നേടുകയും 1 മണിക്കൂർ 23 മിനിറ്റ് 34 സെക്കന്റിൽ നടത്തം പൂർത്തിയാക്കി ഈ ഇനത്തിൽ ദേശീയ റെക്കോർഡ് സ്വന്തമാക്കുകയും ചെയ്തു.

## അവലംബം

വർഗ്ഗം:കായികമത്സരങ്ങൾ
ചാവണ്ടി

ഇന്ത്യയിലെ ഇലകൊഴിയുംവനങ്ങളിലും ഉഷ്ണമേഖലാവനങ്ങളിലും കണ്ടുവരുന്ന ഇടത്തരം വൃക്ഷമാണ് **കാക്കപ്പൊന്ന്** അഥവാ **ചാവണ്ടി** . കേരളത്തിൽ ഇവ അപൂർവ്വമാണ്. ശ്രീലങ്ക, മ്യാന്മർ, ചില ആഫ്രിക്കൻ രാജ്യങ്ങൾ എന്നിവിടങ്ങളിൽ ഈ സസ്യം കാണപ്പെടുന്നു. ഇല പൊഴിയും വൃക്ഷമാണ്. സുഗന്ധമുള്ള ചെറിയ വെള്ളപ്പൂങ്കുലകൾ. പക്ഷികളും മൃഗങ്ങളും വിത്തുവിതരണം നടത്തുന്നു. വനത്തിൽ സ്വാഭാവിക പുനരുദ്ഭവം ഉണ്ട്. തടിക്ക് ബലമുണ്ടെങ്കിലും ഈട് കുറവാണ്.

## അവലംബം

## പുറത്തേക്കുള്ള കണ്ണികൾ
* കാണുന്ന ഇടങ്ങൾ 
* http://keys.trin.org.au/key-server/data/0e0f0504-0103-430d-8004-060d07080d04/media/Html/taxon/Ehretia_laevis.htm 

വർഗ്ഗം:വൃക്ഷങ്ങൾ
സയഫൈഡ്

സയനൈഡിന്റെ ഫോസ്ഫറസ് സമാന്തര സദൃശ സംയുക്തമാണ് സയഫൈഡ് (-C≡P) അല്ലെങ്കിൽ ഫോസ്ഫാൽക്കൈൻ. അതായത് ഈ സംയുക്തത്തിൽ ഒരു കാർബൺ ആറ്റവും ഒരു ഫോസ്ഫറസ് ആറ്റവുമായി ത്രിബന്ധനം (Triple Bond) നിലനിൽക്കുന്നു. സയനൈഡുകളെ അപേക്ഷിച്ച് സയഫൈഡുകൾ വളരെ സ്ഥിരത കുറഞ്ഞവയാണ്. ഇവ 153 കെൽവിൻ താപനിലക്കുമുകളിൽ പോളിമറീകരണത്തിന് വിധേയമാകുന്നു. ഇതിന്റെ ആൽക്കൈൽ, അറൈൽ ഡെറിവേറ്റിവുകൾ ലഭ്യമാണെങ്കിലും, ആനയോൺ രൂപത്തിൽ സയഫൈഡിനെ (CP-) വേർതിരിച്ചെടുക്കാൻ കഴിഞ്ഞിട്ടില്ല. ഇൻ സിലിക്കോ പരീക്ഷണങ്ങൾ കാണിക്കുന്നത് സയഫൈഡ് ആനയോണിന്റെ നെഗറ്റീവ് ചാർജ്ജിന്റെ 65 ശതമാനവും കാർബൺ ആറ്റത്തിലായിരിക്കുമെന്നാണ്.

ഏതാനും ആഴ്സനിക് സമാന്തര സദൃശ സംയുക്തങ്ങളും (ആഴ്സാൽക്കൈൻ) നിർമ്മിക്കപ്പെട്ടിട്ടുണ്ട്.
തമിഴ് സംഗീതവും കർണ്ണാടക സംഗീതവും

**പഴന്തമിഴ് സംഗീതവും കർണ്ണാടക സംഗീതവും** തമ്മിൽ ധാരാളം സാദൃശ്യങ്ങൾ കാണാവുന്നതാണ്. കാലത്തിന്റെ കുത്തൊഴുക്കിൽ കർണ്ണാടക സംഗീതം താരതേമ്യേന കൂടുതൽ പ്രശസ്തമായെങ്കിലും ഈ രണ്ടു സംഗീത രീതികളും താരതമ്യം ചെയ്തു നോക്കുമ്പോൾ പഴന്തമിഴ് സംഗീതത്തിലെ രീതികൾക്ക് പുതിയ പേരിട്ടു കൊണ്ടും, കാലാനുസൃതമായി കൂടുതൽ ചിട്ടപ്പെടുത്തപ്പെട്ട സംഗീത രീതിയായി രൂപപ്പെട്ടതായിരിക്കണം കർണ്ണാടക സംഗീതം എന്ന് തമിഴ് ഇസൈ വരലാറു (തമിഴ് സംഗീത ചരിത്രം) എന്ന പുസ്തകത്തിൽ രാജ ത്യാഗരാജൻ അഭിപ്രായം പ്രകടിപ്പിച്ചിട്ടുണ്ട്. 

## തമിഴ് സംഗീതത്തിന്റെ വീഴ്ചയും, കർണ്ണാടക സംഗീതത്തിന്റെ ആവിർഭാവവും
ഏഴാം നൂറ്റാണ്ടു മുതൽ 12-ാം നൂറ്റാണ്ടു വരെയുള്ള കാലത്ത് തമിഴ്‌നാട്ടിൽ ഭക്തി തമിഴ് സാഹിത്യം പ്രബലമായിരുന്നു. അപ്പരും, തിരുജ്ഞാന സംബന്ധരും, സുന്ദരരും, മാണിക്കവാചകരും, പന്നീരാഴ്‌വാർമാരും, അരുണഗിരി നാദരും പാടിയ ആയിരക്കണക്കിന് ഭക്തിഗീതങ്ങളിലൂടെ തമിഴ് സംഗീതത്തിന്റെ ഖ്യാതി ഇന്ത്യൻ ഉപഭൂഖണ്ഡത്തിനു പുറത്തേക്ക് എത്താനിടയാക്കി. മാനസ ഉല്ലാസം എന്ന ഗ്രന്ഥം രചിച്ച സോമേശ്വര പുല്ലോകമാൽ രാജാവായിരുന്നു കി.പി. 1116 മുതൽ 1127 വരെ മഹാരാഷ്ട്രയിലെ രാജാവ്. സംഗീത പ്രിയനായ അദ്ദേഹം ദക്ഷിണേന്ത്യയിൽ നിന്നുള്ള തമിഴ് സംഗീതത്തിൽ ആകൃഷ്ടനായി. ദക്ഷിണേന്ത്യയിൽ നിന്ന് തമിഴ് സംഗീതജ്ഞരെ തന്റെ നാട്ടിലേക്കു ക്ഷണിച്ചു വരുത്തുകയും ചെയ്തു. ദക്ഷിണേന്ത്യ അന്ന് കർണ്ണാടക എന്നറിയപ്പെട്ടിരുന്നതിനാൽ അദ്ദേഹം സംഗീതജ്ഞരെ ക്ഷണിച്ചു വരുത്തിയത് കർണ്ണാടകത്തിൽ നിന്നായിരുന്നു എന്ന് പറഞ്ഞതിൽ അതിശയോക്തിയില്ല. 

ദക്ഷിണേന്ത്യയിൽ നിന്നുള്ള സംഗീതത്തെ അദ്ദേഹം ആധികാരികമായി കർണ്ണാടത്തിൽ നിന്നുള്ള സംഗീതം എന്നു വിളിച്ചതിനെത്തുടർന്ന് വടക്കേ ഇന്ത്യക്കാരെ സംബന്ധിച്ചിടത്തോളം ദക്ഷിണേന്ത്യൻ സംഗീതമെന്നാൽ കർണ്ണാടക സംഗീതം എന്ന പതിവ് നിലവിൽ വന്നു.  

കി.പി. 6-ാം നൂറ്റാണ്ടിനു ശേഷം പിന്നീടങ്ങോട്ട് തമിഴ്‌നാടിന്റെ ഭരണം തെലുങ്ക് മാതൃഭാഷയായുള്ള പല്ലവ രാജവംശത്തിന്റെയും, മഹാരാഷ്ട്രയിൽ നിന്നുള്ള രാജാക്കന്മാരുടേയും പക്കലായതോടെ പാരമ്പര്യ പഴന്തമിഴ് സംഗീതത്തിന്റെ വീഴ്ചയും, കർണ്ണാടക സംഗീതത്തിന്റെ വളർച്ചയും തുടങ്ങി.

ത്യാഗരാജർ, ശ്യാമ ശാസ്ത്രികൾ, മുത്തുസ്വാമി ദീക്ഷിതർ തുടങ്ങിയവർ തെലുങ്കിൽ കീർത്തനങ്ങളെഴുതി, വേദികൾ വശത്താക്കി. അതോടു കൂടി അരുണാചല കവിരായർ, മുത്തു താണ്ഡവർ, മാരിമുത്താ പിള്ളൈ എന്നീ ത്രിമൂർത്തികൾ പോറ്റി വളർത്തിയ തമിഴ് സംഗീതം കാലയവനികയ്ക്കുള്ളിൽ മറഞ്ഞു.

### തമിഴ് സംഗീത രാഗങ്ങളും തത്തുല്യമായ കർണ്ണാടക സംഗീത രാഗങ്ങളും

## കർണ്ണാടക സംഗീതത്തിനു തത്തുല്യമായ ചില തമിഴ് സംഗീത പ്രയോഗങ്ങൾ

## അവലംബം

വർഗ്ഗം:കർണ്ണാടകസംഗീതം
തളർവാതം

ശരീരത്തിനു പൂർണമായോ  ഭാഗികമായോ ചലനശേഷി നഷ്ടപ്പെടുകയോ, പ്രതികരണ ശേഷി ഇല്ലാതാകുകയോ ചെയ്യുന്ന അവസ്ഥയെ **തളർവാതം** (paralysis) എന്ന് പറയുന്നു. തലച്ചോറിന്റെയോ, സുഷുമ്നയുടെയോ, സ്വതന്ത്രനാഡീവ്യവസ്ഥയിലെ നാഡികളുടെയോ ഏതെങ്കിലും ഭാഗത്തിന് കേടു സംഭവിക്കുകയാണെങ്കിൽ ആ ഭാഗവുമായി ബന്ധപ്പെട്ട പേശികളെ അതു ബാധിക്കുന്നു. തന്മൂലമുണ്ടാകുന്ന ശാരീരികാവശതയുടെ ഗുരുത്വം നാഡികൾക്കുണ്ടാവുന്ന ക്ഷതത്തിന്റെ തീവ്രതയെ ആശ്രയിച്ചിരിക്കും. വളരെ ലഘുവായ ക്ഷതമാണ് ഉണ്ടാവുന്നതെങ്കിൽ തളർവാതം അനുഭവപ്പെടുന്നില്ല. മറിച്ച് ബന്ധപ്പെട്ട അവയവങ്ങൾക്ക് ബലഹീനത അനുഭവപ്പെടുകയേ ഉള്ളൂ. 

മസ്തിഷ്കത്തിന്റെ വലതു ഭാഗത്തുണ്ടാകുന്ന ക്ഷതം ശരീരത്തിന്റെ ഇടതുഭാഗത്തെയും, ഇടതുഭാഗത്തുണ്ടാവുന്ന ക്ഷതം ശരീരത്തിന്റെ വലതുഭാഗത്തെയും തളർത്തുന്നു. ശരീരത്തിന്റെ ഇടതു ഭാഗത്തെ നിയന്തിക്കുന്നത് വലതു സെറിബ്രവും, വലതുഭാഗത്തെ നിയന്ത്രിക്കുന്നത് ഇടതു സെറിബ്രവുമായതിനാലാണിത്. 

നാഡീവ്യൂഹത്തിലുണ്ടാവുന്ന രോഗാണുസംക്രമണം, മസ്തിഷ്കത്തിലെ കലകളിൽ വേണ്ടത്ര രക്തസംക്രമണമില്ലാതാവുക, മസ്തിഷ്കത്തിൽ രക്തസ്രാവമുണ്ടാവുക, മുഴകൾ വളരുക തുടങ്ങിയവ തളർവാതത്തിനു കാരണമാവാം. പോളിയോ പോലുള്ള നാഡീവ്യൂഹ സംബന്ധിയായ രോഗങ്ങൾ ബാധിച്ചവരിലും തളർവാതം കാണപ്പെടുന്നു. നവജാത ശിശുക്കളിൽ സിഫിലിസിന്റെ ആദ്യ ലക്ഷണമായും തളർവാതം കാണപ്പെടാം.
## അവലംബം

വർഗ്ഗം:നാഡീവ്യൂഹ സംബന്ധിയായ രോഗങ്ങൾ
ആർതർ ജെഫ്റി ഡെം‌പ്‌സ്റ്റെർ

**ആർതർ ജെഫ്റി ഡെം‌പ്‌സ്റ്റെർ** യു.എസ്. ഭൗതികശാസ്ത്രജ്ഞനായിരുന്നു. യുറേനിയം-235 എന്ന മൂലകം കണ്ടുപിടിച്ചതും മാസ്സ് സ്പെക്ട്രോമീറ്റർ എന്ന ഉപകരണം ആദ്യമായി നിർമിച്ചതും ഇദ്ദേഹമാണ്. ഡെം‌പ്‌സ്റ്റെർ 1886 ഓഗസ്റ്റ് 14-ന് ടൊറന്റോയിൽ ജനിച്ചു. ഷിക്കാഗോ സർവ്വകലാശാലയിൽനിന്ന് 1916-ൽ ഡോക്ടറേറ്റ് നേടി. തുടർന്ന് അവിടെത്തന്നെ അധ്യാപകനായി സേവനമനുഷ്ഠിച്ചു.

## മാസ്സ് സ്പെക്ട്രോമീറ്റർ

ഡെംപ്‌സ്റ്റെർ വികസിപ്പിച്ചെടുത്ത മാസ്സ് സ്പെക്ട്രോമീറ്റർ ഉപയോഗിച്ച് ഒരു സാമ്പിൾ പദാർഥത്തിൽ അടങ്ങിയിട്ടുള്ള വ്യത്യസ്ത അണുകേന്ദ്രങ്ങളുടെ (atomic nuclei) അളവുകൾ തിട്ടപ്പെടുത്താൻ കഴിയുന്നു. വസ്തുക്കളുടെ രാസഘടന അപഗ്രഥിക്കുന്നതിനും ഒരു മൂലകത്തിന്റെ വ്യത്യസ്ത സമസ്ഥാനികങ്ങളുടെ (isotopes) താരതമ്യ അളവു നിർണയിക്കുന്നതിനും മാസ്സ് സ്പെക്ട്രോമീറ്റർ ഉപയോഗപ്പെടുത്തുന്നുണ്ട്. യുറേനിയം മൂലകത്തിൽ, U-238 നോടൊപ്പം ആയിരത്തിന് ഏഴ് എന്ന തോതിൽ U-235 എന്ന സമസ്ഥാനികം കൂടി അടങ്ങിയിരിക്കുന്നതായി 1935-ൽ ഡെംപ്‌സ്റ്റെർ കണ്ടെത്തി. U-235 ഉപയോഗപ്പെടുത്തി ശൃംഖലാ പ്രതിപ്രവർത്തനം (chain reaction) നിലനിറുത്തിക്കൊണ്ട് അറ്റോമിക ഫിഷൻ പ്രക്രിയയിലൂടെ വളരെ ഉയർന്ന അളവിൽ ഊർജം പുറപ്പെടുവിക്കാൻ കഴിയുമെന്ന് നീൽസ് ബോർ എന്ന ശാസ്ത്രജ്ഞൻ പ്രവചിച്ചു. ഇതോടെ അണുബോംബിന്റെ നിർമിതിക്ക് U-235 ഉപയോഗിക്കപ്പെട്ടു.

## മാസ്സ് സ്പെക്ട്രോഗ്രാഫ്

പിന്നീട് ഡെംപ്‌സ്റ്റർ, ഡബിൾ ഫോക്കസ്സിങ് ഇനത്തിൽപ്പെട്ട മാസ്സ് സ്പെക്ട്രോഗ്രാഫ് നിർമിച്ചു. ഈ ഉപകരണം കൊണ്ട് അണുകേന്ദ്രത്തിന്റെ പിണ്ഡം (mass) നിർണയിക്കാൻ കഴിയുന്നു. പിൽക്കാലത്ത് മാസ്സ് സ്പെക്ട്രോസ്കോപ്പിയിൽ വിവിധ സാങ്കേതിക വിദ്യകൾ വികസിപ്പിച്ചെടുത്തുകൊണ്ട് സ്ഥിരത കൂടിയ (stable) സമസ്ഥാനികങ്ങൾ കണ്ടുപിടിക്കാൻ ഇദ്ദേഹത്തിനു കഴിഞ്ഞു. 1950 മാർച്ച് 11-ന് ഫ്ലോറിഡയിൽ ഇദ്ദേഹം നിര്യാതനായി.

## പുറത്തേക്കുള്ള കണ്ണികൾ
*http://www.britannica.com/EBchecked/topic/157489/Arthur-Jeffrey-Dempster
*http://www.nytimes.com/learning/general/onthisday/bday/0814.html
*http://www.answers.com/topic/arthur-jeffrey-dempster

വർഗ്ഗം:1886-ൽ ജനിച്ചവർ
വർഗ്ഗം: 1950-ൽ മരിച്ചവർ
വർഗ്ഗം:ഓഗസ്റ്റ് 14-ന് ജനിച്ചവർ
വർഗ്ഗം:മാർച്ച് 11-ന് മരിച്ചവർ

വർഗ്ഗം:അമേരിക്കൻ ഭൗതികശാസ്ത്രജ്ഞർ
ചീനി

നിത്യഹരിതവനങ്ങളിലും ഇലകൊഴിയും വനങ്ങളിലും അർദ്ധഹരിതവനങ്ങളിലും കാണപ്പെടുന്ന ഒരിനം ഇലകൊഴിയും വന്മരമാണ് **ചീനി** . തട്ടേക്കാട് പക്ഷിസങ്കേതത്തിൽ ധാരാളമായി കണ്ടുവരുന്നു. ഏഷ്യയിലെങ്ങും ഓസ്ട്രേലിയയിലും ഇതു കാണുന്നുണ്ട്. **ചീനിമരം**, **പെരുമരം**, **പൊന്തംചീനി**, **വെള്ളച്ചീനി**, **വെള്ളപ്പശ** എന്നെല്ലാം ഇത്‌ അറിയപ്പെടുന്നു. 40 മീറ്റർ വരെ ഉയരം വയ്കുന്ന വലിയ മരമാണിത്.

വണ്ണം കൂടിയ തായ്ത്തടിയും തൊലിപ്പുറത്തുള്ള വടുക്കളും ഈ മരത്തിന്റെ പ്രത്യേകതയാണ്. വർഷത്തിൽ രണ്ടുതവണ ചീനി ഇലപൊഴിക്കുന്നു. മഞ്ഞുകാലത്ത് മരം പൂർണ്ണമായും ഇലകൾ കൊഴിക്കുന്നു. ഇലകൾക്ക് 10 മുതൽ 17 സെന്റീമീറ്റർ വരെ നീളവും ഏകദേശം അത്രതന്നെ വീതിയും ഉണ്ടാകും.  ആൺപൂവും പെൺപൂവും വെവ്വേറെ മരങ്ങളിലാണുണ്ടാവുന്നത്. പൂവിന് ഇളം മഞ്ഞ നിറമാണ്. ദളങ്ങൾ ഇല്ലാത്തതും കേസരങ്ങൾ ഉള്ളതുമായ പൂക്കൾ നന്നേ ചെറുതാണ്. 5 മീറ്റർ ഉയരം വരെ നല്ല വീതിയുള്ള വപ്രമൂലങ്ങൾ ഉണ്ടാവും.  ഇലവ് പോലെ വൻതേനീച്ചകൾ കൂടുകൂട്ടുന്ന മരങ്ങളിൽ ഒന്നാണ് ചീനിയും. ഗ്രീഷ്മകാലത്താണ് ഫലം മൂപ്പെത്തുന്നത്.

## അവലംബം

## പുറത്തേക്കുള്ള കണ്ണികൾ
* http://www.biotik.org/india/species/t/tetrnudi/tetrnudi_en.html 
* http://www.iucnredlist.org/details/32376/0
* മറ്റു പേരുകൾ, കാണപ്പെടുന്ന സ്ഥലങ്ങൾ 
* വിവരണം
* കൂടുതൽ വിവരങ്ങൾ
* ചിത്രങ്ങൾ, വിവരങ്ങൾ
* പൂക്കളുടെ ചിത്രങ്ങൾ
* http://indiabiodiversity.org/species/show/19419

വർഗ്ഗം:വൃക്ഷങ്ങൾ
വർഗ്ഗം:ഒരു സ്പീഷീസ് മാത്രമുള്ള സസ്യജനുസ്സുകൾ
ചിന്നത്തമ്പി അണ്ണാവി

പതിനാറാം നൂറ്റാണ്ടിൽ പോർച്ചുഗീസ് ഭരണകാലത്ത് രൂപം കൊണ്ട ചവിട്ടുനാടകത്തിന്റെ ആചാര്യനായിരുന്നു വറീച്ചനുണ്ണാവി എന്നും അറിയപ്പെട്ടിരുന്ന **ചിന്നതമ്പി അണ്ണാവി**. യൂറോപ്യൻ കലാരൂപങ്ങളുടെയും കേരളത്തിലെ പരമ്പരാഗത കലകളുടെയും സമന്വയമായ ചവിട്ടുനാടകം തീരപ്രദേശങ്ങളിൽ പ്രചരിപ്പിക്കുന്നതിൽ ചിന്നതമ്പി അണ്ണാവി മുഖ്യ പങ്കുവഹിച്ചു.

## ജീവിതരേഖ
നിരവധി ഐതിഹ്യങ്ങൾ ചിന്നതമ്പി അണ്ണാവിയെക്കുറിച്ചു നിലവിലുണ്ട്. ഉദ്ദേശം മൂന്നു നൂറ്റാണ്ടുകൾക്കു മുമ്പ് തമിഴ്‌നാട്ടിൽ നിന്നു കേരളത്തിലെത്തി കൊച്ചി, കൊടുങ്ങല്ലൂർ മുതലായ സ്ഥലങ്ങളിലായി പതിനേഴു വർഷങ്ങളോളം താമസിച്ച് തിരിച്ചു നാട്ടിലേക്കു പോയി എന്നാണ് പ്രചാരത്തിലുള്ള ഒരു ഐതിഹ്യം.ചവിട്ടുനാടകകലയുടെ കളിത്തൊട്ടിൽ എന്നു വിശേഷിപ്പിക്കപ്പെടുന്ന കൊച്ചിയിലെ ഗോതുരുത്തിലെ കടൽവാതുരുത്ത് ഹോളിക്രോസ് ദേവാലയത്തിനു സമീപം അണ്ണാവിയുടെ പ്രതിമ സ്ഥാപിച്ചിട്ടുണ്ട്.

## കൃതികൾ
*'കാറൽമാൻ ചരിതം'
*ബൃശീന നാടകം
*അല്ലേശു നാടകം

## അവലംബം


വർഗ്ഗം:ചവിട്ടുനാടക നടന്മാർ
കടത്തനാട്ട് മാധവിയമ്മ

സമഗ്ര സംഭാവനയ്ക്കുള്ള കേരള സാഹിത്യ അക്കാദമി പുരസ്കാരം നേടിയ മലയാള കവയിത്രിയാണ് **കടത്തനാട്ട് മാധവിയമ്മ** (1909-1999). ഇവരുടെ 'കണിക്കൊന്ന' എന്ന കൃതിക്ക് മലയാളനാടിന്റെ മികച്ച കവിതയ്ക്കുള്ള അവാർഡ് ലഭിച്ചിട്ടുണ്ട്.

## ജീവചരിത്രക്കുറിപ്പ്
**1909 ജൂൺ 16-ന്** തിരുവോരത്ത് കൃഷ്ണക്കുറുപ്പിന്റെയും കല്യാണിയമ്മയുടെയും മകളായി കേരളത്തിലെ കോഴിക്കോട് ജില്ലയിലെ വടകരയ്ക്കടുത്തുള്ള ഇരിങ്ങണ്ണൂർ എന്ന ചെറിയ ഗ്രാമത്തിൽ ജനിച്ചു . കടത്തനാട്ട് കൃഷ്ണവാര്യർ എന്ന ഗുരുവിൽ നിന്നാണ് വിദ്യാഭ്യാസം  നേടിയത്. കൗമാരപ്രായത്തിൽ തന്നെ കവിതാരചനയോട് താല്പര്യം കാണിച്ചു. കടത്തനാട്ടെ നാടൻ പാട്ടുകൾ അവർ ഹൃദിസ്ഥമാക്കി. എ.കെ. കുഞ്ഞികൃഷ്ണൻ നമ്പ്യാരാണ് ഭർത്താവ്. കേരള സാഹിത്യ പുരസ്കാരം എഴുത്തച്ഛൻ പുരസ്കാരം തുടങ്ങിയവ ലഭിച്ചു. **1999-**ൽ അന്തരിച്ചു.

## രചനകൾ
മാലതി എന്ന തൂലികാനാമത്തിലും ഇവർ കവിതകൾ എഴുതിയിരുന്നു. പലവട്ടം സാഹിത്യ പരിഷത്ത് സമ്മേളനങ്ങളിൽ അധ്യക്ഷസ്ഥാനം അലങ്കരിച്ചു. 

  കളിയോപഹാരം, കണിക്കൊന്ന, ജീവിത തന്തുക്കൾ, തച്ചോളി ഒതേനൻ, പയ്യമ്പള്ളിച്ചന്തു, മുത്തച്ഛന്റെ കണ്ണുനീർ, ഗ്രാമശ്രീകൾ'' എന്നീ കൃതികൾ രചിച്ചിട്ടുണ്ട്. ഇവർ രചിച്ച മിക്ക കവിതകളും നാടൻ പാട്ടിന്റെ താളത്തിലുള്ളവയാണ്.

## കടത്തനാട്ട് മാധവിയമ്മ സ്മാരക കവിതാപുരസ്‌കാരം
പുരോഗമന കലാസാഹിത്യ സംഘത്തിന്റെ കടത്തനാട്ട് മാധവിയമ്മ സ്മാരക ട്രസ്റ്റ് യുവകവികൾക്കായി കടത്തനാട്ട് മാധവിയമ്മ കവിതാപുരസ്‌കാരം  ഏർപ്പെടുത്തിയിരിക്കുന്നു. 

## അവലംബം

വർഗ്ഗം:സമഗ്രസംഭാവനക്കുള്ള കേരള സാഹിത്യ അക്കാദമി പുരസ്കാരം ലഭിച്ചവർ
വർഗ്ഗം:മലയാളത്തിലെ സ്ത്രീ എഴുത്തുകാർ
വർഗ്ഗം:മലയാളകവികൾ
വർഗ്ഗം:മലയാളകവയിത്രികൾ
അപരാജിതോ (നോവൽ)

ബിഭൂതിഭൂഷൺ ബന്ദോപാധ്യായുടെ  പഥേർ പാഞ്ചാലി എന്ന പ്രഥമ നോവലിന്റെ തുടർച്ചയാണ  **അപരാജിതോ** ,( .  കേന്ദ്രകഥാപാത്രമായ അപു കൌമാരത്തിലേക്ക് കാലൂന്നുന്നിടത്താണ്  പഥേർ പാഞ്ചാലി അവസാനിക്കുന്നത്. കൌമാരവും യൌവനവും കടന്ന് മധ്യവയസ്ക്കനാകുന്ന അപുവിനേയാണ്  അപരാജിതോ നോവലിൽ    ബിഭൂതിഭൂഷൺ  പരിചയപ്പെടുത്തുന്നത്. എത്ര കടുത്ത ജീവിത സംഘർഷങ്ങളേയും തളരാതെ, തോല്ക്കാതെ അഭിമുഖീകരിക്കേണ്ട ആവശ്യകത അപു മനസ്സിലാക്കുന്നു.  പ്രവാസി എന്ന ബംഗാളി  മാസികയിൽ ഖണ്ഡശ്ശഃ പ്രസിദ്ധീകരിക്കപ്പെട്ട ശേഷം 1932-ൽ പുസ്തകരൂപത്തിലിറങ്ങി. 

## കഥാസംഗ്രഹം
അകന്ന ബന്ധുവിന്റെ ഔദാര്യം സ്വീകരിച്ച് അപുവും അമ്മയും മനസാപോതയെന്ന ഗ്രാമത്തിലെത്തുന്നു. ആ ഗ്രാമത്തിലെ പ്രധാന പൂജാരിയായി അപു ഉയരുമെന്നും നല്ല വരുമാനം ഉണ്ടാകുമെന്നുമൊക്കെയുളള   സർവ്വജയയുടെ സ്വപ്നങ്ങളെ പാടെ അവഗണിച്ചുകൊണ്ട്  അപു എന്തു കഷ്ടം സഹിച്ചും പഠിത്തം തുടരുന്നു. പഠിത്തം പുതിയ ലോകങ്ങളിലേക്കുളള വാതിലുകൾ തുറന്നു തരുമെന്ന് അപുവിന് ഉറപ്പുണ്ട്. സർവ്വജയ മകന്റെ അഭീഷ്ടത്തിന് വഴങ്ങിക്കൊടുക്കുന്നുണ്ടെങ്കിലും,  കുതിച്ചുപായാനാഗ്രഹിക്കുന്ന   തന്റെ കാലുകളെ അമ്മയുടെ സ്നേഹപാശം തളക്കുന്നതായി അപുവിന് അനുഭവപ്പെടുന്നു.  കോളേജ് വിദ്യാഭ്യാസത്തിനായി  കൊൽക്കത്തയിലെത്തുന്ന അപു ഒരു പുതിയ ലോകത്തിലേക്ക് പ്രവേശിക്കുകയാണ്. പബ്ളിക് ലൈബ്രറിയും ഉത്പതിഷ്ണുക്കളായ സുഹൃദ്വലയവും മാനസിക വളർച്ചക്ക് വളമിടുന്നു. അമ്മയുടെ നിര്യാണം താത്ക്കാലികമായി അപുവിൽ താൻ സ്വതന്ത്രനായി എന്ന തോന്നലുണ്ടാക്കുന്നു. പണത്തിനുളള ഞെരുക്കം മൂലം പഠിത്തം തുടരാനാകുന്നില്ല. എഴുത്തും വായനയും അല്ലറ ചില്ലറ ജോലികളുമായി അപു ദിവസങ്ങൾ തളളിനീക്കുന്നു. 

തികച്ചും അവിചാരിതമായ ചുറ്റുപാടിലാണ് അപുവും അപർണ്ണയും തമ്മിലുളള വിവാഹം നടക്കുന്നത്. സർവ്വജയയുടെ മരണം അപുവിന്റെ മനസ്സിലുണ്ടാക്കിയ വൈകാരികശൂന്യത  അപർണ്ണ സ്നേഹം കൊണ്ടു നിറക്കുന്നു.  പ്രസവത്തോടെയുളള അപർണ്ണയുടെ മരണം അപുവിന്റെ ലോകത്തെ ആകെ ഉലച്ചുകളയുന്നു. നവജാതശിശുവുമായി (കാജൽ) ആത്മബന്ധം സ്ഥാപിക്കാനാകാതെ അപു ഏറെക്കാലം സ്വന്തം ദുഃഖത്തിലാണ്ടു കിടക്കുന്നു. വളരെപ്പിന്നീട് കാജലിന്റെ ശിസുസഹജമായ നിഷ്ക്കളങ്കത  അപുവിന്റെ പിതൃചേതനയെ തൊട്ടുണർത്തുന്നു. 

ഇരുപത്തഞ്ചു വർഷങ്ങൾക്കുശേഷം,  അപു  പ്രകൃതിസുന്ദരമായ നിശ്ചിന്തപൂർ ഗ്രാമത്തിലെത്തുന്നു. ഒപ്പം ഒമ്പതു വയസ്സുകാരനായ കാജലുമുണ്ട്.   ഗാമത്തിലെ ശാന്തസുന്ദരമായ  ബാല്യകാലം തന്റെ വ്യക്തിത്വത്തിന്  നല്കിയ സുദൃഢമായ അടിത്തറയെക്കുറിച്ച് ബോധവാനാകുന്ന അപു, കാജലിനും അതിനുളള അവസരം ഒരുക്കിക്കൊടുക്കുന്നു. ഇച്ഛാമതിയുടെ അനവരതമായ ഒഴുക്കു പോലുളള ജീവിതധാരയിൽ അനുഭൂതികളും പ്രതീക്ഷകളും, ഭാവനകളും സ്വപ്നങ്ങളുമാണ്  വർണ്ണങ്ങൾ ചാലിക്കുന്നതെന്നും, സംഘർഷങ്ങളെ ജയിക്കാനുളള ഉപാധികളാണവയെന്നും അപു  മനസ്സിലാക്കുന്നു.

## ചലച്ചിത്രാവിഷ്ക്കാരം
*പ്രധാന ലേഖനം [[അപരാജിതോ]]* 

സർവ്വജയയുടെ മരണം വരെയുളള സംഭവഗതികളാണ് സത്യജിത് റേ തന്റെ അപരാജിതോ എന്ന ചലച്ചിത്രത്തിൽ ഉൾക്കൊളളിച്ചിരിക്കുന്നത്. ബാക്കിയുളള ഭാഗം അപൂർ സൻസാറിലും. 

## അവലംബം

വർഗ്ഗം:ബംഗാളി നോവലുകൾ
വർഗ്ഗം:ബിഭൂതിഭൂഷൺ ബന്ദോപാധ്യായുടെ നോവലുകൾ
വർഗ്ഗം:ചലച്ചിത്രമാക്കപ്പെട്ട സാഹിത്യ സൃഷ്ടികൾ
കാറൽമാൻ ചരിതം

വിദ്വാനും കവിയും നടനുമായിരുന്ന കൊച്ചിക്കാരൻ വറീച്ചനുണ്ണാവി രചിച്ച ചവിട്ടുനാടകമാണ് **കാറൽമാൻ ചരിതം**. എ.ഡി. എട്ടാം ശതകത്തിൽ ഫ്രാൻസിൽ ജീവിച്ചിരുന്ന വിശുദ്ധ റോമൻ ചക്രവർത്തി കാറൽമാൻ എമ്പ്രദോരും അദ്ദേഹത്തിന്റെ പാരിമാരും കൂടി തുർക്കികളെ തോൽപ്പിച്ചു ക്രിസ്തുമതാവലംബികളാക്കിയതാണ് ഇതിന്റെ ഇതിവൃത്തം. ഇതിൽ പല യുദ്ധ വർണ്ണനകളും പ്രണയരംഗങ്ങളും പാതാളപര്യടനങ്ങളുടെയും ധീരകൃത്യങ്ങളുടെയും അത്ഭുതസംഭവങ്ങളുടെയും വിവരണങ്ങളും ഉണ്ട്. എൺപതോളം കഥാപാത്രങ്ങളുള്ള ഈ നാടകം ഏഴു ദിവസം കൊണ്ടേ മുഴുവനായി അഭിനയിച്ചു തീരുകയുള്ളൂ.
## ഇതിവൃത്തം
വ്യക്തിപ്രഭാവനായ കാറൽമാൻ ചക്രവർത്തിയുടെ മഹിമാതിരേകത്തെ പാടിപ്പുകഴ്ത്തുന്ന വരവു വിരുത്തത്തോടെയാരംഭിക്കുന്ന ഈ ചവിട്ടു നാടകത്തിന് അഞ്ച് ഭാഗങ്ങളാണുള്ളത്.

### ഭാഗം ഒന്ന്
കാറൽമാൻ ചക്രവർത്തിയുടെ സഹോദരി ബേട്ത്തയും അദ്ദേഹത്തിന്റെ മന്ത്രിയായ മിലാനിലെ പ്രഭുവുമായുള്ള പ്രണയ കഥയും റോളന്റിന്റെ ജനനവും ബാല്യവും മിലാന്റെ മരണവും ചക്രവർത്തിയുമായി രമ്യപ്പെടുന്നതും, ചക്രവർത്തി റോളന്റിനെ ആയുധഭ്യാസം ചെയ്യിക്കുന്നതും പടയുടുപ്പ് സ്വന്തം കൈ കൊണ്ട് അണിയിക്കുന്നതും റോളന്റിന്റെ ബാല്യ കാല വീര കഥകളും ഉൾക്കൊള്ളിച്ചിരിക്കുന്നു. ഈ ഭാഗത്തെ **ചിന്നറോൾദാൻകഥ** എന്നു നാമകരണം ചെയ്തിരിക്കുന്നു.

### ഭാഗം രണ്ട്
നിരവധി പരീക്ഷണങ്ങൾക്കു ശേഷം പാരിമാരെ തെരഞ്ഞെടുക്കുന്നതും അവരുടെ നേതാവായി അതുല്യ പരാക്രമിയായ റോളന്റിനെ നിശ്ചയിക്കുന്നതും അവർ പട സന്നാഹങ്ങളോടെ ജെറുസലേം പിടിച്ചെടുക്കുവാന്‌ പുറപ്പെടുന്നതുമാണ് ഈ ഭാഗത്തിൽ.

### ഭാഗം മൂന്ന്
ഈ ഭാഗത്തിലെ **ആഞ്ചലിക്കക്കഥ**യിൽ റോളന്റ് അബ്ദുൾ റഹ്മാൻ ചക്രവർത്തിയുടെ പുത്രി ആഞ്ചലിക്കയെ പരിണയിക്കുന്നു. അതിന്നിടയിൽ നേരിടേണ്ടി വരുന്ന സംഘട്ടനങ്ങളാണ് ഈ ഭാഗത്ത്.

### ഭാഗം നാല്
വാൾദുവിന്റെ കഥയാണ് ഈ ഭാഗത്തിൽ. പാരിമാരിൽ ഒരാളായ വാൾദുവിനെ വധിച്ച് അദ്ദേഹത്തിന്റെ സുന്ദര പത്നിയെ അപഹരിക്കുവാൻ മുതിരുന്ന ഒരു പടനായകനെ അവൾ തന്നെ കാലപുരിക്കയക്കുന്നു.

### ഭാഗം അഞ്ച്
അവസാന ഭാഗത്തിൽ നിരവധി അത്യത്ഭുതകരങ്ങളായ വീര പരാക്രമങ്ങൾക്കു ശേഷം ദ്വിഗ് വിജയം നേടിയ പാരിമാർ ഗളളോന്റെ വൻചതിയാൽ റോൺസിവാലസിൽവെച്ചു വധിക്കപ്പെടുന്നു.

## ഭാഷ
ഇതിലെ ഭാഷ കൊടും തമിഴാണ്. സന്ദർഭാനുസരണം  സംസ്കൃത പദങ്ങളും പ്രയോഗിച്ചിട്ടുണ്ട്.  സാഹിത്യ ഭംഗിയിലെന്ന പോലെ രസാവിഷ്കരണത്തിലും  ഇതു മറ്റു ചവിട്ടു നാടകങ്ങളെ അതിശയിക്കുന്നു.രസങ്ങളിൽ വീരത്തിനാണ് പ്രാധാന്യം. എന്നാൽ കരുണം,ശൃംഗാരം, ശാന്തം തുടങ്ങിയ മറ്റ് രസങ്ങൾക്കും പ്രാധാന്യം നൽകിയിട്ടുണ്ട്.

## അവതരണം
കവിയുടെ പ്രാർത്ഥനയോടു കൂടി നാടകം ആരംഭിക്കുന്നു. തുടർന്ന് കട്ടിയനൻ അഥവാ കട്ടിയക്കാരൻ(വിദൂഷകൻ) പ്രവേശിക്കുന്നു. കഥാപാത്രങ്ങളെയും കഥാ സന്ദർഭങ്ങളെയും പ്രേക്ഷകർക്കു വിവരിച്ചു കൊടുക്കാനുള്ള ചുമതല ഇദ്ദേഹത്തിനാണ്.
## അവലംബം


വർഗ്ഗം:ചവിട്ടുനാടകം
ചോരപ്പൈൻ

പശ്ചിമഘട്ടത്തിലെ തദ്ദേശവാസിയായ ഒരു മരമാണ് **ചോരപ്പൈൻ**. **ചെന്നെല്ലി**, **ചോരപ്പാലി**, **ചോരപ്പം**, **ചോരപ്പാതിരി**, **ചോരപത്രി** എന്നെല്ലാം അറിയപ്പെടുന്ന ഈ മരത്തിന്റെ . ഇംഗ്ലീഷിൽ Wild Nutmeg എന്നു പറയുന്നു . 20 മീറ്റർ വരെ ഉയരം വയ്ക്കുന്നു. ഇതിന്റെ കുരുവിൽ നിന്നും വേർതിരിച്ചെടുക്കുന്ന പദാർത്ഥം ഒരു നല്ല ലാർവാനാശിനിയാണെന്ന് കണ്ടിട്ടുണ്ട്. വിത്തുകൾക്ക് ജീവനക്ഷമത കുറവാണ്. ഈർപ്പമുള്ളയിടത്ത് സൂക്ഷിക്കുന്ന വിത്തുകൾ പരമാവധി രണ്ടുമാസം വരെ മുളയ്ക്കാനുള്ള കഴിവു നിലനിർത്തുന്നു.. ചതുപ്പുവനങ്ങളിലാണ് കാണാറുള്ളത്, ചതുപ്പുവനങ്ങൾ കുറഞ്ഞുവരുന്നത് ഈ മരങ്ങളുടെ നാശത്തിനു കാരണമാവുന്നു.

## അവലംബം

## പുറത്തേക്കുള്ള കണ്ണികൾ
* കൂടുതൽ വിവരവും കാണുന്ന ഇടങ്ങളും
* ചിത്രങ്ങൾ
* http://www.iucnredlist.org/details/37122/0
* കാണപ്പെടുന്ന സ്ഥലങ്ങൾ 
* കായയുടെ ചിത്രം

വർഗ്ഗം:വൃക്ഷങ്ങൾ
വർഗ്ഗം:ഔഷധസസ്യങ്ങൾ
വർഗ്ഗം:പശ്ചിമഘട്ടതദ്ദേശവാസിയായ സസ്യങ്ങൾ
വർഗ്ഗം:കേരളത്തിലെ അപൂർവ്വവും വംശനാശഭീഷണിയുള്ളതുമായ സസ്യങ്ങൾ
വർഗ്ഗം:മിരിസ്റ്റിക്കേസീ
വർഗ്ഗം:കേരളത്തിലെ സസ്യജാലം
വയറുകടി

വൻകുടലിനെ ബാധിക്കുന്നതും വേഗം പടരുന്നതുമായ ഒരു ഭക്ഷ്യജന്യ രോഗമാണ് **വയറുകടി**. ബാക്ടീരിയയും, പ്രോട്ടോസോവയും വയറുകടിക്ക് കാരണമാകാറുണ്ട്. 
## തരങ്ങൾ
വയറുകടിക്ക് കാരണമാകുന്ന സൂക്ഷ്മജീവികൾക്കനുസരിച്ച് വയറുകടിയെ ബാക്ടീരിയൽ വയറുകടി എന്നും അമീബിക അതിസാരം എന്നും തരംതിരിക്കാവുന്നതാണ്. പ്രോട്ടോസോവ മൂലമുണ്ടാവുന്ന വയറുകടിയാണ് അമീബിക അതിസാരം. ബാക്ടീരിയൽ വയറുകടിക്ക് പ്രധാന കാരണം ഷിഗെല്ല എന്ന സൂക്ഷ്മാണുവാണ്. സാധാരണയായി അമീബിക അതിസാരം ഉണ്ടാക്കുന്നത് *എന്റമീബ ഹിസ്റ്റോലിറ്റിക്ക* എന്ന പ്രോട്ടോസോവയാണ്.

രണ്ടുതരം വയറുകടിയുടെയും അണുക്കൾ മലത്തിൽക്കൂടിയാണ് പുറത്തുവരുന്നത്. ഈച്ചയും പാറ്റയും ഈ അണുക്കളെ ഭക്ഷ്യപാനീയങ്ങളിൽ എത്തിക്കുന്നു. രോഗാണുബാധിതമായ ആഹാരമോ ജലമോ കഴിക്കുന്നവർക്ക് രോഗമുണ്ടാകുന്നു.

## രോഗലക്ഷണങ്ങൾ
മലവിസർജ്ജനം ഇടയ്ക്കിടെ ഉണ്ടാകുന്നു. മലം വെള്ളം പോലെയാകുന്നു. ഇതിൽ രക്തവും ശ്ലേഷ്മവും കാണപ്പെടുന്നു. ശക്തമായ ഉദരവേദനയും ഉണ്ടാകാറുണ്ട്. വയറുകടിയുടെ ഫലമായി ശരീരത്തിൽ നിന്നും അമിതമായി ജലനഷ്ടം ഉണ്ടാകുന്നു.

## ചികിത്സ
ജലനഷ്ടം തടയാനായി രോഗിക്ക് ധാരാളം ജലം നൽകേണ്ടതാണ്. ഓ.ആർ.എസ് ലായിനി ജലനഷ്ടവും ലവണനഷ്ടവും തടയാൻ വളരെ നല്ലതാണ്. ചില തരം വയറുകടിക്ക് ആന്റിബയോട്ടിക്കുകൾ നൽകിയാൽ ശമനം കണ്ടേക്കാം.
## പ്രതിരോധം
രോഗം തടയാനുള്ള ഏറ്റവും നല്ല മാർഗ്ഗം മലം ശരിയായ രീതിയിൽ മറവു ചെയ്യുകയും, ഈച്ചയും പാറ്റയും കയറിയ ഭക്ഷണപദാർഥങ്ങൾ ഒഴിവാക്കുകയുമാണ്.
## അവലംബം

വർഗ്ഗം:ഉദര സംബന്ധിയായ രോഗങ്ങൾ
വർഗ്ഗം:രോഗലക്ഷണങ്ങൾ
അടയ്ക്കാപ്പയിൻ

**ചിത്തിരപ്പൂവ്‌**, **കാട്ടുജാതി**, **പന്തപ്പയിൻ**, **പശുപതി**, **പട്ടപ്പണ്ണ്**, **പാതിരിപ്പൂവ്‌** എന്നെല്ലാം അറിയപ്പെടുന്ന **അടയ്ക്കാപ്പയിന്റെ**  എന്നാണ്. 20 മീറ്ററോളം ഉഅയരം വയ്ക്കുന്ന ഈ മരം പശ്ചിമഘട്ടത്തിലെയും ശ്രീലങ്കയിലെയും 1500 മീറ്റർ വരെ ഉയരമുള്ള കാടുകളിൽ കാണുന്നു . ജാതിക്കയ്ക്ക് പകരം ആയുർവേദത്തിൽ ഉപയോഗിക്കാറുണ്ട്.. ഇംഗ്ലീഷിൽ Bitter Nutmeg എന്നു പറയുന്നു .

## അവലംബം

## പുറത്തേക്കുള്ള കണ്ണികൾ
* കൂടുതൽ വിവരവും കാണുന്ന ഇടങ്ങളും
* http://www.iucnredlist.org/details/33526/0
* പരാഗണസ്വഭാവത്തെപ്പറ്റി
* കാണപ്പെടുന്ന സ്ഥലത്തിന്റെ മാപ്പ്
* അടയ്ക്കാപ്പയിനിൽ നിന്നും വേർതിരിക്കുന്ന രാസസയുക്തങ്ങളെപ്പറ്റി.

വർഗ്ഗം:വൃക്ഷങ്ങൾ
വർഗ്ഗം:ഔഷധസസ്യങ്ങൾ
വർഗ്ഗം:വംശനാശം നേരിടുന്ന വൃക്ഷങ്ങൾ
വർഗ്ഗം:മിരിസ്റ്റിക്കേസീ
വർഗ്ഗം:കേരളത്തിലെ സസ്യജാലം
വർഗ്ഗം:കേരളത്തിലെ അപൂർവ്വവും വംശനാശഭീഷണിയുള്ളതുമായ സസ്യങ്ങൾ
അപനിർമ്മാണവാദം

ഫ്രഞ്ച് തത്ത്വചിന്തകനായ ഴാക്ക് ദെറിദ (1930-2004) അവതരിപ്പിച്ച ഒരു തത്ത്വചിന്താസരണിയാണ് അപനിർമ്മാണം. പാഠവും അർത്ഥവും തമ്മിലുള്ള ബന്ധത്തെക്കുറിച്ചുള്ള അന്വേഷണങ്ങളാണ് അപനിർമ്മാണസിദ്ധാന്തത്തിന്റെ പ്രാരംഭബിന്ദു. പ്ലാറ്റോവിന്റെ ദർശനത്തെ പിന്തുടരുന്ന സത്യാത്മകമായ രൂപം, സത്ത എന്നിങ്ങനെയുള്ള പരികല്പനകളെ ദെറിദ അംഗീകരിക്കുന്നില്ല. പ്രത്യക്ഷമായ കാര്യങ്ങളിൽ ഊന്നുകയും സത്ത പ്രത്യക്ഷതയെ ആശ്രയിച്ചിരിക്കുന്നുവെന്ന് വാദിക്കുകയുമാണ് അപനിർമ്മാണവാദികൾ ചെയ്യുന്നത്. ഭാഷയും ആദർശാത്മകപരികല്പനകളായ സത്യം, നീതി എന്നിങ്ങനെയുള്ളവയും ലളിതവത്കരിക്കാനാവാത്തവിധം സങ്കീർണ്ണങ്ങളാണെന്നും അസ്ഥിരമാണെന്നും എന്താണവ എന്ന് നിശ്ചയിക്കാൻ അസാദ്ധ്യമായവയുമാണെന്നു് ദെറിദ വാദിച്ചു. വർത്തമാനകാല പാശ്ചാത്യ തത്വചിന്തയിലെ സത്താവാദം, ജ്ഞാനസിദ്ധാന്തം, സന്മാർഗ്ഗശാസ്ത്രം, സൗന്ദര്യശാസ്ത്രം, ഭാഷയുടെ തത്വചിന്ത എന്നിവയിലെല്ലാം ദെറിദയുടെ  ചിന്തകൾ പ്രാധാന്യത്തോടെ പരിഗണിക്കപ്പെടുന്നു. ഘടനവാദാനന്തരകാലഘട്ടത്തിന്റെ ആരംഭമായിട്ടാണ് അപനിർമ്മാണചിന്തയെ പരിഗണിക്കുന്നത്.  

## അപനിർമ്മാണ വാസ്തുവിദ്യ
1980കളിൽ ആധുനികാനന്തര വാസ്തുവിദ്യയുടെ വികാസപരിണാമഫലമായ് രൂപംകൊണ്ട ഒരു വാസ്തുശൈലിയാണ് **അപനിർമ്മാണ വാസ്തുവിദ്യ**( ഇംഗ്ലീഷിൽ: **Deconstructivism**, **Deconstructive architecture** ). ഈ ശൈലി അനുവർത്തിച്ച് സൃഷ്ടിക്കുന്ന കെട്ടിടങ്ങൾ ആകൃതിയിൽ മറ്റുള്ളവയിൽനിന്നും തീർത്തും വ്യത്യസപ്പെട്ടിരിക്കുന്നു. ഛിന്നഭിന്നമായ രൂപങ്ങൾ, സങ്കരമായ ആകൃതികൾ എന്നിവയാണ് ഈ നിർമിതികളുടെ സവിശേഷതകൾ.

## സുപ്രധാന സംഭവങ്ങൾ
## ചിത്രശാല


Image:Bodenlos.jpg|ആസ്ട്രിയയിലെ ഒരു മന്ദിരം
Image:Steinhaus Steindorf.jpg| സ്റ്റൈയിൻഹോസ്, ആസ്ട്രിയ
Image:Vitra Design Museum, Weil am Rhein 2002.jpg|ജർമ്മനിയിലെ വിട്രാ ദിസൈൻ സംഗ്രഹാലയം
Image:Image-Disney Concert Hall by Carol Highsmith edit-2.jpg|കാലിഫോർണിയായിലെ വാൾട് ഡിസ്നി കൺസർട് ഹാൾ
Image:Guggenheim Bilbao may-2006.jpg|ഗൂഗ്ഗൻഹൈം സംഗ്രഹാലയം
Image:Buenos Aires, the Woman's Bridge (123009).jpg|പാലം

## അവലംബം

വർഗ്ഗം:വാസ്തുകല
വിക്സ്

അമെരിക്കൻ കമ്പനിയായ പ്രോക്ടെർ ആന്റ് ഗാംബ്ൾ വിപണിയിൽ ഇറക്കുന്ന മരുന്നുകളുടെ ബ്രാന്റ് നാമാമാണ് **വിക്സ്**. പ്രധാനമായും ശ്വാസസംബന്ധിയായ പ്രശ്നങ്ങൾക്കാണ് വിക്സ് മരുന്ന് ഉപയൊഗിക്കുന്നത്. വിക്സ് വേപ് റബ്, വിക്സ് ആക്ഷൻ 500 
, വിക്സ് കഫ് ഡ്രോഫ്സ് തുടങ്ങിയവ വിവിധ വിക്സ് ഉല്പന്നങ്ങളാണ്. ഇന്ത്യയിൽ P&G എന്ന കമ്പനിയാണ് വിക്സ് ഉല്പന്നങ്ങൾ നിർമ്മിക്കുന്നത്.

## ചരിത്രം

## പുറത്തേക്കുള്ള കണ്ണികൾ
* ഔദ്യോഗിക വെബ്സൈറ്റ്
* വിസിന്റെ ഇന്ത്യയിലെ വെബ്സൈറ്റ്
* Richardson-Vicks Collection Finding Aid
മാലക്കല്ല്

കേരളത്തിന്റെ വടക്കേ അറ്റത്തുള്ള കാസർഗോഡ് ജില്ലയിലെ ഒരു മലയോര പ്രദേശമാണ് **മാലക്കല്ല്** . ഏകദേശം 70 വര്ഷം മുന്പ് കോട്ടയം ജില്ലയിൽ നിന്നും കുടിയേറിയ ഒരു കൂട്ടം ആളുകളാണ് ഇന്ന് കാണുന്ന മാലക്കല്ലിനു രൂപം നൽകിയത് .ഇന്ന് മാലക്കല്ല് മലയോര മേഖലയിലെ ഒരു സുപ്രധാന വാണിജ്യ കേന്ദ്രമാണ് .കാഞ്ഞങ്ങാട്, കാസറഗോഡ്, മംഗലാപുരം, കണ്ണൂർ, ഇരിട്ടി, പാണത്തൂർ തുടങ്ങിയ സ്ഥലവുമായി നല്ല റോഡ്‌ ബന്ധം ഉണ്ട്. ഇവിടുന്ന് അതിർത്തി പ്രദേശമായ കൊടഗിലേക്ക് 8 കി .മി ആണ്. കാഞ്ഞങ്ങാട്ടു നിന്ന് 32 കി.മി അകലെയാണ് മാലക്കല്ല് ലൂർദ് മാതാ ചർച്ച് ,സെന്റ്‌ മേരിസ് സ്കൂൾ തുടങ്ങിയവ ഈ നാടിൻറെ വളർച്ചയ്ക്ക് പ്രധാന പങ്കു വഹിക്കുന്നു.

## ഇതും കാണുക
*മലബാറിലെ കുടിയേറ്റം

വർഗ്ഗം:കാസർഗോഡ് ജില്ലയിലെ ഗ്രാമങ്ങൾ
ഭവിഷ്യവാദ വാസ്തുവിദ്യ

20-ആം നൂറ്റാണ്ടിന്റെ ആദ്യ ദശകങ്ങളിൽ ഇറ്റലിയിൽ രൂപംകൊണ്ട ഒരു വാസ്തുശൈലിയാണ് **ഭവിഷ്യവാദ വാസ്തുവിദ്യ** (ഇംഗ്ലീഷ്: **Futurist architecture**). ചരിത്രപരമായ നിർമ്മിതികളോടുള്ള വിരുദ്ധത, തീവ്രമായ നിറങ്ങളുടെ ഉപയോഗം, ദീർഘവും ചലനാത്മകമായതുമായ രേഖകൾ തുടങ്ങിയവ ഈ ശൈലിയുടെ പ്രത്യേകതകളാണ്. 

1909-ൽ ഇറ്റാലിയൻ കവി ഫിലിപ്പൊ തൊമസ്സോ മാരിനേറ്റി രൂപം നൽകിയ ഭവിഷ്യവാദ കലയുടെ ഒരു ഉപവിഭാഗമായാണ് ഭവിഷ്യവാദ വാസ്തുവിദ്യയെ കണക്കാക്കുന്നത്.

വർഗ്ഗം:വാസ്തുകലാശൈലികൾ
ചോലവേങ്ങ

**തിരിപ്പൂ**, **നീലി**, **മ്ലാചെതയൻ**, **നിര, നന്നൽമരം, ചോരക്കാളി, രക്തവേങ്ങ** എന്നെല്ലാം അറിയപ്പെടുന്ന് **ചോലവേങ്ങ** 30 മീറ്റർ വരെ ഉയരം വയ്ക്കുന്ന ഒരു മരമാണ്. . പശ്ചിമഘട്ടത്തിലെങ്ങും ഇന്തോമലേഷ്യയിലും കണ്ടുവരുന്നു . ഇംഗ്ലീഷിൽ Bishop wood,  Autumn Maple എന്നെല്ലാം അറിയപ്പെടുന്നു. ആസ്സാമിലെ കാടുകളിൽ കടുവകൾ ഈ മരത്തിൽ നഖം കൊണ്ട് പോറലേൽപ്പിച്ച് അതിർത്തി അടയാളപ്പെടുത്തുന്നു. അമേരിക്കയിലേക്ക് കൊണ്ടുചെന്ന ഈ മരം അവിടെ ഇപ്പോഴൊരു അധിനിവേശവൃക്ഷമായി കണക്കാക്കിവരുന്നു. വളരെപ്പെട്ടെന്നു വളരുന്ന ഈ മരം ഒരു അലങ്കാരവൃക്ഷമായും നട്ടുവളർത്താറുണ്ട്. മുറിച്ചയുടനെ മരത്തിന് വിനാഗിരിയുടെ മണമുണ്ട് . പച്ചകളർന്ന പൂക്കുലകളും തുടർന്ന് ബ്രൌൺ-മഞ്ഞ നിറമുള്ള ഫലങ്ങളും ഇതിനെ ഒരു ഭംഗിയുള്ള വഴിയോരവൃക്ഷമാക്കി മാറ്റുന്നു 

## ഉപയോഗങ്ങൾ
* ഇരുണ്ടുചുവന്ന കടുപ്പമുള്ള തടി കെട്ടിടങ്ങൾ നിർമ്മിക്കാൻ ഉപയോഗിക്കുന്നു.
* തടി വിറകായും ഉപയോഗിക്കുന്നു.
* പേപ്പർ ഉണ്ടാക്കാൻ പറ്റിയ തടിയാണിത്.
* പഴങ്ങൾ മദ്യമുണ്ടാക്കാൻ ഉപയോഗിക്കുന്നു.
* ഭക്ഷ്യയോഗ്യമായ കുരുക്കളിൽ 30-54 % എണ്ണയടങ്ങിയിരിക്കുന്നു, ഇത്‌ ഘർഷണം കുറയ്ക്കാനുള്ള എണ്ണയായി ഉപയോഗിക്കുന്നു.
* തടിയിൽനിന്നും കിട്ടുന്ന ചുവന്ന കറ ചായമുണ്ടാക്കാൻ ഉപയോഗിക്കുന്നു.
* വേരുകൾക്ക്‌ ഔഷധഗുണമുണ്ട്‌.
* ലാവോസിൽ ഇലകൾ ഭക്ഷണപദാർത്ഥങ്ങളുടെ കൂടെ ഉപയോഗിച്ചുവരുന്നു.

## അവലംബം

## പുറത്തേക്കുള്ള കണ്ണികൾ
* കൂടുതൽ വിവരവും കാണുന്ന ഇടങ്ങളും
* http://plants.usda.gov/java/profile?symbol=BIJA
* ചോലവേങ്ങയുടെ ധാരാളം ചിത്രങ്ങൾ 
* http://keys.trin.org.au/key-server/data/0e0f0504-0103-430d-8004-060d07080d04/media/Html/taxon/Bischofia_javanica.htm 
* http://www.thewoodexplorer.com/maindata/we169.html  വിവിധ പേരുകൾ
* http://www.efloras.org/florataxon.aspx?flora_id=2&taxon_id=200012543
* http://www.pngplants.org/PNGtrees/TreeDescriptions/Bischofia_javanica_Blume.html
* http://delta-intkey.com/wood/en/www/eupbijav.htm 
* http://www.fleppc.org/ID_book/bischofia%20javanica.pdf 
* http://www.invasive.org/weeds/asian/bischofia.pdf 
* http://www.fpl.fs.fed.us/documnts/TechSheets/Chudnoff/SEAsian_Oceanic/new_pdf_files/Bischofia.pdf 

വിഭാഗം: ഫലവൃക്ഷങ്ങൾ

വർഗ്ഗം:വൃക്ഷങ്ങൾ
വർഗ്ഗം:ഔഷധസസ്യങ്ങൾ
വർഗ്ഗം:ഭക്ഷ്യയോഗ്യമായ കായ്കൾ ഉള്ള സസ്യങ്ങൾ
വർഗ്ഗം:അധിനിവേശസസ്യങ്ങൾ
വർഗ്ഗം:കേരളത്തിലെ സസ്യജാലം
പള്ളം രാജു

ഇന്ത്യയിലെ പൊതു പ്രവർത്തകനും കേന്ദ്ര മന്ത്രി സഭയിലെ മാനവവിഭവശേഷി വികസന  ക്യാബിനറ്റ് മന്ത്രിയാണ് **മല്ലിപുടി പള്ളം രാജു**(ജനനം : 31 ആഗസ്റ്റ് 1962). ഒൻപതും പതിന്നാലും പതിനഞ്ചും ലോക്‌സഭകളിൽ അംഗമായിരുന്നു. ഇന്ത്യൻ നാഷണൽ കോൺഗ്രസ്സ് പ്രതിനിധിയായി ആന്ധ്രയിലെ കാക്കിനാഡ മണ്ഡലത്തിൽ നിന്ന് തെരഞ്ഞെടുക്കപ്പെട്ടു.

## ജീവിതരേഖ
സ്വാതന്ത്ര്യ സമര സേനാനിയായിരുന്നു മുത്തച്ഛൻ മല്ലിപുടി പള്ളം രാജു. അച്ഛൻ എം.എസ്.സഞ്ജീവി റാവു ആന്ധ്രയിലെ പ്രമുഖ കോൺഗ്രസ് നേതാവും, പ്രധാനമന്ത്രി നരസിംഹറാവുവിന്റെ മന്ത്രിസഭയിൽ ഇലക്‌ട്രോണിക്‌സ് വകുപ്പിന്റെ സഹമന്ത്രിയുമായിരുന്നു. 

ആന്ധ്ര സർവകലാശാലയിൽ നിന്ന് എൻജിനീയറിങ്ങിലും അമേരിക്കയിലെ ഫിലാഡൽഫിയയിലുള്ള ടെമ്പിൾ സർവകലാശാലയിൽ നിന്ന് മാനേജ്മെന്റിലും ബിരുദം  നേടി. 
2006 മുതൽ പ്രതിരോധവകുപ്പിൽ സഹമന്ത്രിയായിരുന്നു. ആദ്യ യു.പി.എ.മന്ത്രിസഭയിൽ ലഭിച്ച അതേ വകുപ്പ് തന്നെ രണ്ടാമത്തെ മന്ത്രിസഭയിലും അദ്ദേഹത്തെ തേടിയെത്തി. 
## തെരഞ്ഞെടുപ്പുകൾ
1989-ൽ ആദ്യമായി ലോക്‌സഭയിലേക്ക് തിരഞ്ഞെടുക്കപ്പെടുമ്പോൾ ഒമ്പതാം ലോക്‌സഭയിലെ ഏറ്റവും പ്രായം കുറഞ്ഞ അംഗമായിരുന്നു. പിന്നീട് 2004-ലും 2009-ലും കാക്കിനഡ മണ്ഡലത്തിൽ നിന്ന് വീണ്ടും ലോക്‌സഭയിലെത്തി.

## അവലംബം


വർഗ്ഗം:പതിനാലാം ലോക്‌സഭയിലെ അംഗങ്ങൾ
വർഗ്ഗം:പതിനഞ്ചാം ലോക്‌സഭയിലെ അംഗങ്ങൾ
വർഗ്ഗം:പതിനഞ്ചാം ലോക്‌സഭയിലെ മന്ത്രിമാർ
വർഗ്ഗം:ഒൻപതാം ലോക്‌സഭയിലെ അംഗങ്ങൾ
മനീഷ് തിവാരി

വാർത്താവിതരണം, പ്രക്ഷേപണം എന്നീ വകുപ്പുകളുടെ സ്വതന്ത്ര ചുമതലയുള്ള കേന്ദ്ര സഹമന്ത്രിയാണ് **മനീഷ് തിവാരി** (ജനനം: ഡിസംബർ 8, 1965). ഒരു അഭിഭാഷകനും രാഷ്ട്രീയക്കാരനും ഇന്ത്യൻ നാഷണൽ കോൺഗ്രസ് അംഗവുമായ അദ്ദേഹം നിലവിലെ 18-ാമത് ലോക്‌സഭയിൽ ചണ്ഡീഗഢിനെ പ്രതിനിധീകരിക്കുന്നു. പതിനേഴാമത് ലോക്‌സഭയിൽ ആനന്ദ്പൂർ സാഹിബിനെയാണ് പ്രതിനിധീകരിച്ചിരുന്നത്. 2012 മുതൽ 2014 വരെയുള്ള കാലത്ത് അദ്ദേഹം വാർത്താവിനിമയ പ്രക്ഷേപണ മന്ത്രിയും 2009 മുതൽ 2014 വരെ ലുധിയാനയിൽ നിന്നുള്ള പാർലമെന്റ് അംഗവുമായിരുന്നു. 2024 ലെ ഇന്ത്യൻ പൊതുതെരഞ്ഞെടുപ്പിൽ അദ്ദേഹം ചണ്ഡീഗഢിൽ നിന്ന് മത്സരിച്ച് വിജയിച്ചു.

## ജീവിതരേഖ
1965 ഡിസംബർ 8 ന് ഇന്ത്യയിലെ ചണ്ഡീഗഡിൽ, പഞ്ചാബി ഭാഷാ എഴുത്തുകാരനും പഞ്ചാബ് സർവകലാശാലയിലെ പ്രൊഫസറുമായിരുന്ന വി.എൻ. തിവാരിയുടെയും ജാട്ട് സിഖ് വംശജയും ദന്തഡോക്ടർ, ഓറൽ ഹെൽത്ത് സയൻസസ് സെന്ററിൽ പ്രൊഫസർ, ഹെഡും പോസ്റ്റ് ഗ്രാജുവേറ്റ് ഇൻസ്റ്റിറ്റ്യൂട്ട് ഓഫ് മെഡിക്കൽ എഡ്യൂക്കേഷൻ ആൻഡ് റിസർച്ചിൽ ഡീൻ എന്നീ നിലകളിൽ ജോലി ചെയ്തിരുന്ന അമൃത് തിവാരിയുടെയും മകനായി മനീഷ് തിവാരി ജനിച്ചു..

1984 ൽ ഖാലിസ്ഥാനി തീവ്രവാദികൾ അദ്ദേഹത്തിന്റെ പിതാവിനെ കൊലപ്പെടുത്തി. 2018 ൽ ഹൃദയാഘാതത്തെ തുടർന്ന് അമ്മ മരിച്ചു. 1984 ൽ ഖാലിസ്ഥാനി തീവ്രവാദികൾ അദ്ദേഹത്തിന്റെ പിതാവിനെ കൊലപ്പെടുത്തി. 2018 ൽ ഹൃദയാഘാതത്തെ തുടർന്ന് അമ്മ മരിച്ചു. തിവാരിയുടെ മാതൃപിതാവ് സർദാർ തിരാത് സിംഗ് പഞ്ചാബിലെ കോൺഗ്രസ് സർക്കാരിൽ അഭിഭാഷകനും മന്ത്രിയുമായിരുന്നു. യൂത്ത് കോൺഗ്രസ് വഴി രാഷ്ട്രീയത്തിലേക്ക് വന്നു. 1998-2000 കാലത്ത് യൂത്ത് കോൺഗ്രസ് പ്രസിഡന്റായി. 2004 ൽ ലോക്‌സഭയിലേക്ക് മത്സരിച്ച് തോറ്റു, 2009 ൽ ലുധിയാനയിൽ നിന്ന് എം.പി.യായി. 2008-ൽ കോൺഗ്രസ് വക്താവായി ചുമതലയേറ്റു. 

ചണ്ഡീഗഡിലെ സെന്റ് ജോൺസ് ഹൈസ്കൂളിൽ നിന്നാണ് അദ്ദേഹം പഠനം നടത്തിയത്. ചണ്ഡീഗഡിലെ പഞ്ചാബ് സർവ്വകലാശാലയിൽ നിന്ന് ബാച്ചിലർ ഓഫ് ആർട്സ് ബിരുദവും പിന്നീട് ഡൽഹി സർവ്വകലാശാലയിൽ നിന്ന് നിയമ ബിരുദവും നേടി. പഞ്ചാബ് സർവ്വകലാശാലയിലെ പഠനകാലത്ത് നീന്തലിലും വാട്ടർ പോളോയിലും അദ്ദേഹം സ്പോർട്സ് ടീമുകളെ നയിച്ചിരുന്നു. തിവാരി 1996 മാർച്ചിൽ ഒരു പാഴ്സി വംശജയായ നസ്നിൻ ഷിഫയെ വിവാഹം കഴിച്ചു. ഇപ്പോൾ ന്യൂഡൽഹിയിലെ ലോധി ഗാർഡൻസിൽ താമസിക്കുന്ന ദമ്പതികൾക്ക് ഇനേക തിവാരി എന്നൊരു മകളുണ്ട്.

## കരിയർ
1988 മുതൽ 1993 വരെ നാഷണൽ സ്റ്റുഡന്റ്സ് യൂണിയൻ ഓഫ് ഇന്ത്യയുടെയും 1998 മുതൽ 2000 വരെ ഇന്ത്യൻ യൂത്ത് കോൺഗ്രസ് (ഐ) യുടെയും പ്രസിഡന്റായിരുന്നു തിവാരി. 2004 ലെ ലോക്‌സഭാ തിരഞ്ഞെടുപ്പിൽ അദ്ദേഹം പരാജയപ്പെട്ടുവെങ്കിലും 2009 ലെ ലോക്‌സഭാ തിരഞ്ഞെടുപ്പിൽ ശിരോമണി അകാലിദളിന്റെ സ്ഥാനാർത്ഥി ഗുർചരൺ സിംഗ് ഗാലിബിനെ ഒരു ലക്ഷത്തിലധികം വോട്ടുകൾക്ക് പരാജയപ്പെടുത്തി വിജയകരമായി തിരിച്ചുവന്നു. അദ്ദേഹം കേന്ദ്ര വാർത്താ വിതരണ പ്രക്ഷേപണ മന്ത്രിയായിരുന്നു. തൊഴിൽപരമായി ഒരു അഭിഭാഷകനായ തിവാരി നിലവിൽ സുപ്രീം കോടതിയിലും ഡൽഹി ഹൈക്കോടതികളിലും പഞ്ചാബ്, ഹരിയാന ഹൈക്കോടതികളിലും പ്രാക്ടീസ് ചെയ്യുന്നു.

## അവലംബം


വർഗ്ഗം:കേന്ദ്രസഹമന്ത്രിമാർ
വർഗ്ഗം:1965-ൽ ജനിച്ചവർ
സ​ണ്ണി എം. കവിക്കാട്

മലയാളത്തിലെ പുതുതലമുറ കവികളിലൊരാളായിരുന്നു **സണ്ണി എം. കവിക്കാട്**. (1967 - 2012 മെയ് 14). മികച്ച വാഗ്മിയും നോവലിസ്റ്റും ദളിത് സംഘടനാപ്രവർത്തകനുമായിരുന്നു അദ്ദേഹം.  

കോട്ടയം മധുരവേലി സ്വദേശിയായ സണ്ണി കപിക്കാട് വിവിധ ആനുകാലികങ്ങളിൽ സ്ഥിരമായി കവിതകളെഴുതിയിരുന്നു. "കവിതയിൽ രാഷ്ട്രീയത്തെകൊണ്ടുവരിക എന്ന കടമയായിരുന്നു അദ്ദേഹം നിർവ്വഹിച്ചത്. ശബ്ദമില്ലാത്തവർക്ക് ശബ്ദം നൽകുക എന്നതായിരുന്നു ഈ രാഷ്ട്രീയം" എന്ന നിരീക്ഷണം ഇദ്ദേഹത്തിന്റെ കവിതകളെക്കുറിച്ച് ഉണ്ടായിട്ടുണ്ട്.   

പ്രശസ്ത ദളിത് സംഘടനാപ്രവർത്തകനായ സണ്ണി കപിക്കാടിന്റെയും ഇദ്ദേഹത്തിന്റെയും പേരുകളിലെ സാമ്യം പലപ്പോഴും ആശയക്കുഴപ്പം സൃഷ്ടിക്കാറുണ്ട്. അതിനെ കുറിച്ച് പച്ചക്കുതിര മാസികയിൽ വന്ന അഭിമുഖത്തിൽ സണ്ണി കവിക്കാട്  വിശദീകരിച്ചിടുള്ളത്, തന്റെ നാട്ടുകാരൻ തന്നെയായ എം.എം. പൈലി എന്നയാൾ പിൽക്കാലത്ത് അനിൽകുമാർ എന്ന പേര് സ്വീകരിക്കുകയും അദ്ദേഹം പിന്നീട് എഴുതിത്തുടങ്ങിയപ്പോൾ തന്റെ പേരിനെ അനുകരിച്ച് സണ്ണി കപിക്കാട് എന്ന പേര് സ്വീകരിക്കുകയായിരുന്നുവെന്നുമാണ്.  

## വ്യക്തി ജീവിതം
പരേതനായ പാലക്കത്തറ പത്രോസിന്റെയും അന്നയുടെയും മകനാണ്. ഭാര്യ ലിസി വടകരപുളിയോരത്തു കുടുംബാംഗമാണ്. മക്കൾ: അഖിലേഷ്, അനില.  

## രചനകൾ
സണ്ണി കവിക്കാടിന്റെ കവിതകളുടെ സമാഹരങ്ങളായി രണ്ട് പുസ്തകങ്ങൾ പ്രസിദ്ധീകരിക്കപ്പെട്ടിട്ടുണ്ട്.
*പടിയിറങ്ങുന്നു
*ബലി­യാ­ടു­ക­ളു­ടെ വെ­ളി­പാ­ടു­കൾ

## അവലംബം


വർഗ്ഗം:മലയാളകവികൾ
മൈസൂർ കൊട്ടാരം

കർണാടകത്തിലെ മൈസൂരുവിൽ സ്ഥിതിചെയ്യുന്ന പ്രശസ്തമായ ഒരു കൊട്ടാരമാണ്  **മൈസൂർ കൊട്ടാരം**. അംബാ വിലാസ് കൊട്ടാരം എന്നും ഇത് പ്രാദേശികമായ് അറിയപ്പെടുന്നു. മൈസൂരു ഭരിച്ചിരുന്ന വാഡിയാർ രാജവംശത്തിന്റെ ഔദ്യോഗിക വസതിയായിരുന്നു ഈ കൊട്ടാരം. 

കൊട്ടാരങ്ങളുടെ നഗരം എന്നാണ് മൈസൂരു അറിയപ്പെടുന്നത്. മൈസൂരിലെത്തന്നെ ഏറ്റവും പ്രസിദ്ധമായ കൊട്ടാരവും ഇതാണ്. വാഡിയാർ രാജാക്കന്മാർ 14ആം നൂറ്റാണ്ടിലാണ് ആദ്യമായ് ഒരു കൊട്ടാരം നിർമ്മിക്കുന്നത്. എന്നാൽ ഇത് പിൽകാലത്ത് പലവട്ടം തകർക്കപ്പെടുകയും പുനഃനിർമ്മിക്കപ്പെടുകയുമുണ്ടായി. നാം ഇന്നു കാണുന്ന കൊട്ടാരത്തിന്റെ നിർമ്മാണം 1897ലാണ് ആരംഭിക്കുന്നത്. 1912ൽ ഇതിന്റെ പണി പൂർത്തിയായി. 1940കളിൽ ഈ കൊട്ടാരം വീണ്ടും വിസ്തൃതമാക്കുകയുണ്ടായി.

ഇന്ന് ഇന്ത്യയിലെ ഒരു പ്രധാന വിനോദസഞ്ചാരകേന്ദ്രമാണ് മൈസൂർ കൊട്ടാരം. പ്രതിവർഷം 27 ലക്ഷത്തോളം സഞ്ചാരികൾ ഈ കൊട്ടാരം സന്ദർശിക്കുന്നുണ്ട് എന്നാണ് കണക്കാക്കുന്നത്. കൊട്ടാരത്തിനകത്ത് ചിത്രീകരണം അനുവദിച്ചിട്ടില്ല. ഇന്ത്യൻ സഞ്ചാരികളിൽനിന്ന് 120 രൂപ പ്രവേശന തുകയായ് ഈടാക്കുമ്പോൾ വിദേശീയരിൽനിന്ന് 1000 രൂപയാണ് ഈടാക്കുന്നത്. കൊട്ടാരത്തിനകത്ത് പാദരക്ഷകളും അനുവദിച്ചിട്ടില്ല

## വാസ്തുവിദ്യ
**ഇൻഡോ സാർസനിക്** എന്നറിയപ്പെടുന്ന വാസ്തുശൈലിയാണ് മൈസൂർ കൊട്ടാരത്തിന്റെ നിർമ്മാണത്തിൽ അനുവർത്തിച്ചിരിക്കുന്നത്. ഹിന്ദു, രജപുത്ര, ഗോതിക്, ഇസ്ലാം വാസ്തുവിദ്യകളുടെ സങ്കരരൂപമാണ് ഇൻഡോ സാർസനിക് വാസ്തുവിദ്യ. മാർബിളിൽ തീർത്ത അർധകുംഭകങ്ങളോടുകൂടിയ മൂന്നുനില മന്ദിരമാണ് ഈ കൊട്ടാരം. വലിയൊരു ഉദ്യാനത്താൽ കൊട്ടാരം ചുറ്റപ്പെട്ടിരിക്കുന്നു.

ഹെൻറി ഇർവിൻ എന്ന ബ്രിട്ടീഷുകാരനാണ് കൊട്ടാരസമുച്ചയത്തിന്റെ വാസ്തുശില്പി.

കൊട്ടാരത്തിൻ്റെ ചിത്രപ്പണികൾ രവിവർമ്മയാണ് ചെയ്തിരിക്കുന്നത്.

## വിശേഷ സംഭവങ്ങൾ
എല്ലാ വർഷവും ശരത്കാലത്ത് നടക്കുന്ന മൈസൂർ ദസറ മഹോത്സവത്തിന്റെ പ്രധാന വേദി മൈസൂർ കൊട്ടാരമാണ്. ഇവിടുത്തെ കുക്ക് ആയിരുന്ന കാകസുര മാടപ്പ ആണ് മൈസൂർ പാക്ക് എന്ന പലഹാരം ആവിഷ്കരിച്ചത്. 

## ക്ഷേത്രങ്ങൾ

മൈസൂർ കൊട്ടാര സമുച്ചയത്തിനകത്ത് ആകെ 12 ഹൈന്ദവ ക്ഷേത്രങ്ങളുണ്ട്. ഇവയിൽ ഏറ്റവും പഴക്കമേറിയത് 14ആം നൂറ്റാണ്ടിൽ നിർമിച്ചതാണ്. ഏറ്റവും പുതിയത് 1953ൽ നിർമിച്ചതും.

ചില പ്രധാന ക്ഷേത്രങ്ങൾ:

* സോമേശ്വര ക്ഷേത്രം (ശിവക്ഷേത്രം)
* ലക്ഷ്മിനാരയണ ക്ഷേത്രം
* ശ്വേതവരാഹ സ്വാമി ക്ഷേത്രം

## ആകർഷണങ്ങൾ
സവിശേഷമായ പല മുറികളും ഈ കൊട്ടാരത്തിലുണ്ട്.

## ചിത്രശാല

File:Shveta Varahaswami Temple in the Mysore Palace grounds, rear view.JPG
File:Shveta Varahaswami Temple in the Mysore Palace grounds, a profile.jpg
File:Prasanna Krsihnaswami Temple in the Mysore Palace grounds.JPG
File:Temple inside.jpg
File:Lakshmi Ramanaswami Temple in the Mysore Palace grounds.jpg
File:Mahalakshmi Temple in the Mysore Palace grounds.JPG
File:Mysore palace gate.jpg
File:Mysore palace front view 001.jpg


## അവലംബം

## പുറത്തേക്കുള്ള കണ്ണികൾ

* Official Portal on Virtual Tour of Mysore Palace 
* Official website of Mysore Palace / Can take online Ticket for visiting Mysorepalace 
* Official Portal on Virtual Tour of Mysore Palace 
* Official website for online Ticket booking 
* His Highness - Mysore Maharaja - Srikanta Datta Narasimharaja Wadiyar, Scion of the Royal Family - Official Portal 
* Official Mysore Tourism Website 
* Official Mysore Dasara Website 
* Palaces of Mysore 
* Virtual Tour of Mysore Palace 

വർഗ്ഗം:ഇന്ത്യയിലെ കൊട്ടാരങ്ങൾ
വർഗ്ഗം:മൈസൂർ
വർഗ്ഗം:ഇന്ത്യയിലെ ദേശീയപ്രാധാന്യമുള്ള സ്മാരകങ്ങൾ
തൂൺ

വാസ്തുവിദ്യയിലും,  സംരചനാ യന്ത്രശാസ്ത്രത്തിലും() വ്യാപകമായ് ഉപയോഗിക്കുന്ന ഒരു പദമാണിത്. ഒരു നിർമ്മിതിയെ താങ്ങിനിറ്ത്തുകയും അവയിലനുഭവപ്പെടുന്ന ബലത്തെ നിർമ്മിതിയുടെ അസ്തിവാരത്തിലേക്ക് പ്രേഷണം ചെയ്യുകയും ചെയ്യുന്ന ലംബമാനമായ ഘടകമാണ് **തൂണ്** (ഇംഗ്ലീഷിൽ:Column, pillar). **സ്‌തൂപം**, **സ്തംഭം** എന്നീ നാമങ്ങളിലും തൂണ് അറിയപ്പെടാറുണ്.

## ചരിത്രം

പ്രാചീന ഈജിപ്ഷ്യൻ, മെസൊപൊട്ടേമിയൻ നിർമിതികളിലെല്ലാം തന്നെ തൂണുകൾ വ്യാപകമായ് പ്രയോജനപ്പെടുത്തിയിരുന്നു. ഈജിപ്റ്റിലെ പല പുരാതന ക്ഷേത്ര മന്ദിരങ്ങളിലെല്ലാം ഭീമാകാരമായ തൂണുകൾ കാണാൻ സാധിക്കും.

പുരാതനകാലഘട്ടത്തിൽ വളരെ വിപുലമായ തൂണുകൾ ഉപയോഗിച്ചുതുടങ്ങിയത് പേർഷ്യക്കാരാണ്. അപാദന എന്നറിയപ്പെടുന്ന പ്രാചീന പേർഷ്യൻ മണ്ഡപത്തിൽ 1000ത്തോളം തൂണുകളുണ്ടായിരുന്നു

ഈജിപ്റ്റുകാരും പേർഷ്യക്കാരും സാധാരണയായി കെട്ടിടത്തിനകത്താണ് തൂണുകൾ ഉപയോഗിച്ചിരുന്നത്. മേൽക്കൂരയെ താങ്ങിനിർത്തുക എന്നതായിരുന്നു അവയുടെ പ്രധാന ധർമ്മം. കെട്ടിടത്തിന്റെ പുറമേയുള്ള ഭിത്തികളെ അവർ ചുമർച്ചിത്രങ്ങൾ കൊണ്ടും കൊത്തുപണീകൾ കൊണ്ടും അലങ്കരിച്ചു. എന്നാൽ പ്രാചീന യവനശില്പികളും, അവരെ തുടർന്ന് റോമക്കാരും തൂണുകളുടെ ഉപയോഗം കെട്ടിടത്തിനു പുറത്തേക്കും വ്യാപിപ്പിച്ചു. കെട്ടിടത്തിനകത്തും പുറത്തുമായ് മേൽക്കൂരയെ താങ്ങിനിർത്തുന്ന അനവധി തൂണുകളാണ് പ്രാചീന യവന റോമൻ വാസ്തുസൃഷ്ടികളുടെ പ്രത്യേകത. ഏതൻസിലെ പാർത്ഥനെൺ ക്ഷേത്രം ഇതിനുദാഹരണമാണ്. ഗ്രീക്കുകാർ രൂപം നൽകിയ പൗരാണിക തൂണുകൾ(Classical order) ഇന്നും ലോകവ്യാപകമായ് പ്രയോജനപ്പെടുത്തുന്നു.
ഡോറിക്, അയോണിക്, കൊറിന്തിയൻ എന്നിവയാണ് പൗരാണിക ഗ്രീക് സ്തംഭങ്ങൾ(തൂണുകൾ). ഇവ വിപുലീകരിച്ച് റോമക്കാർ സൃഷ്ടിച്ചതാണ് ടസ്കൻ, കോമ്പസിറ്റ് തുടങ്ങിയ തൂണുകൾ.

വർഗ്ഗം:ഘടനാ വ്യവസ്ഥ
റോ ഓഫിയൂക്കി നെബുല

250px|ലഘുചിത്രം|വലത്ത്‌|റോ ഓഫിയൂക്കി നീഹാരിക
സർപ്പധരൻ നക്ഷത്രരാശിയിലെ ρ ഓഫിയൂക്കി നക്ഷത്രത്തിന്റെ 1°തെക്കു ഭാഗത്ത് സ്ഥിതിചെയ്യുന്ന ഒരു നീഹാരികയാണ് **റോ ഓഫിയൂക്കി നെബുല**. സൗരയൂഥത്തിന്റെ അടുത്തുള്ള നക്ഷത്രരൂപീകരണപ്രദേശങ്ങളിൽ ഒന്നാണിത്. ഭൂമിയിൽ നിന്ന് 131 ± 3 പാർസെക് അകലെയാണിതിന്റെ സ്ഥാനം.

## അനുബന്ധം
 

വർഗ്ഗം:സർപ്പധരൻ (നക്ഷത്രരാശി)
വർഗ്ഗം:നീഹാരികകൾ
ആറ്റുഞാവൽ

**കരിഞ്ഞാറ**, **കരിഞ്ഞാവൽ**, **കട്ടായിരി**, **നീർഞ്ഞാവൽ** എന്നെല്ലാം അറിയപ്പെടുന്ന **ആറ്റുഞാവ**ലിന്റെ  എന്നാണ്. പശ്ചിമഘട്ടത്തിലും ശ്രീലങ്കയിലെയിലെയും 1400 മീറ്റർ വരെ ഉയരമുള്ളിടത്ത് കാണുന്ന ഈ വന്മരം 60 മീറ്റർ വരെ ഉയര വയ്കും.

## പ്രജനനം
വിത്തുവഴിയാണ് പ്രജനനം. അണ്ണാൻ തുടങ്ങിയ സസ്തനികളും പക്ഷികളും വിത്തു വിതരണത്തിനു സഹായിക്കുന്നു. വിത്തിന് അങ്കുരണ ശേഷി കുറവാണ്.
## അവലംബം

ഞാവൽ

## പുറത്തേക്കുള്ള കണ്ണികൾ
* കൂടുതൽ വിവരവും കാണുന്ന ഇടങ്ങളും
* കാണപ്പെടുന്ന ഇടങ്ങൾ

വർഗ്ഗം:വൃക്ഷങ്ങൾ
വർഗ്ഗം:ചിത്രം ആവശ്യമുള്ള സസ്യങ്ങളുടെ താളുകൾ‎
വർഗ്ഗം:സൈസീജിയം
വർഗ്ഗം:കേരളത്തിലെ സസ്യജാലം
എ.യു.പി. സ്കൂൾ ചിറ്റിലഞ്ചേരി

പാലക്കാട് ജില്ലയിലെ ആലത്തൂർ ഉപജില്ലയിലെ എ.യു.പി.സ്കൂൾ 1893-ൽ 27 വിദ്യാർത്ഥികളുമായി എഴുത്തുപള്ളിക്കൂടമായി തുടങ്ങിയതാണ്. 1903ൽ ഇതിനെ ഒരു അംഗീകൃത വിദ്യാലയമാക്കി ഇപ്പോഴത്തെ സ്ഥലത്തേക്ക് പതിയിൽ കേശവൻ നായർ മാറ്റി സ്ഥാപിച്ചു. 1952-ൽ സേതുമാധവൻ നായർ ഈ സ്ഥാപനത്തെ ഹൈയർ എലിമെന്ററി സ്കൂൾ ആക്കി ഉയർത്തി. 1993-ൽ സ്കൂൾ നൂറാം വാർഷികം ആഘോഷിച്ചു. 

## പുറത്തേക്കുള്ള കണ്ണികൾ
* സ്കൂളിന്റെ ബ്ലോഗായ ''നോട്ട്ബുക്ക്''

വർഗ്ഗം:പാലക്കാട് ജില്ലയിലെ വിദ്യാലയങ്ങൾ
തണ്ടിടിയൻ

20 മീറ്റർ വരെ ഉയരം വയ്ക്കുന്ന ഒരു നിത്യഹരിതവൃക്ഷമാണ് **പോനാവ്** അഥവാ **തണ്ടിടിയൻ.** വംശനാശഭീഷണി നേരിടുന്ന ഈ വൃക്ഷത്തിന്റെ . Extinct ആയെന്നു തന്നെ കരുതിയിരുന്ന ഈ വൃക്ഷം വീണ്ടും കണ്ടെത്തുകയായിരുന്നു. പാലക്കാട്‌ വിടവിനു തെക്കാണ്‌ ഇവയുടെ യഥാർത്ഥ വാസസ്ഥലം. അവിടെ നിന്നും 700 കിലോമീറ്റർ അകലെ ഉത്തരകന്നഡയിലും പിന്നീട് കണ്ടെത്തുകയുണ്ടായി . ഇവയെ പഴയ കാവുകളിലും കാടുകളിലുമാണ് കണ്ടെത്തിയത്. പുരാതന കാവുകളും പ്രാഥമികവനങ്ങളും സംരക്ഷിക്കേണ്ടുന്നതിന്റെ പ്രാധാന്യം ഒന്നുകൂടി ഊട്ടിയുറപ്പിക്കാൻ ഈ കണ്ടെത്തൽ സഹായകമായി 

## അവലംബം

## പുറത്തേക്കുള്ള കണ്ണികൾ
* http://www.iucnredlist.org/details/31216/0
* http://eprints.iisc.ernet.in/13301/1/1TOC%5B1%5D.pdf 
* ചിത്രങ്ങളും വിവരണവും
* കൂടുതൽ വിവരവും കാണുന്ന ഇടങ്ങളും

വർഗ്ഗം:വൃക്ഷങ്ങൾ
വർഗ്ഗം:വംശനാശം നേരിടുന്ന വൃക്ഷങ്ങൾ
വർഗ്ഗം:കേരളത്തിലെ അപൂർവ്വവും വംശനാശഭീഷണിയുള്ളതുമായ സസ്യങ്ങൾ
വർഗ്ഗം:പശ്ചിമഘട്ടതദ്ദേശവാസിയായ സസ്യങ്ങൾ
വർഗ്ഗം:സപ്പോട്ടേസീ
വർഗ്ഗം:കേരളത്തിലെ സസ്യജാലം